ועדת הכלכלה, כנסת 20, פרוטוקול מספר 315, 2016-08-02 13:30

איתן כבל: שלום לכולם.

איתן כבל: אני שמח לפתוח ישיבה נוספת במסגרת היום שעליו נאמר פעמיים כי טוב.

איתן כבל: הנושא הוא אישור תקנות הדיג (תיקון), התשע"ו-2015.

איתן כבל: ברשותכם, אני רוצה לפתוח ולומר כמה דברים על הנוהל.

איתן כבל: הבוקר התחלתי דיון לא פשוט בנושא תאגיד השידור הציבורי.

איתן כבל: ברוך-השם צלחנו אותו, סיימנו אותו.

איתן כבל: אנחנו עכשיו נמצאים בדיון לא פשוט.

איתן כבל: אני רוצה לקבוע, ואומר את זה בצורה הכי ברורה, אני מקדיש רבע שעה ראשונה להערות כלליות ואז נתחיל בהקראה.

איתן כבל: אני רוצה להבהיר כאן שאני מתכוון שהדיון יתנהל בצורה מופתית.

איתן כבל: נדון סעיף-סעיף.

איתן כבל: אני יודע שהדיון מתוח ולא פשוט.

איתן כבל: יש לי מחויבות לבג"ץ לסיים את התקנות.

איתן כבל: אעשה מאמץ לסיים את זה היום, אבל אם לא נסיים את זה היום, וייתכן שזה לא יסתיים היום, יהיה דיון נוסף בתחילת הפגרה.

איתן כבל: שוב, אל תעמידו אותי במבחן.

איתן כבל: כל אחד פה צודק, אין מישהו סביב השולחן הזה שאינו צודק.

איתן כבל: זה יתרון גדול.

איתן כבל: אני לא מתווכח עם הצדק.

איתן כבל: אנחנו נצטרך להכריע.

איתן כבל: אנחנו פה, חברי הכנסת, כדי להכריע.

איתן כבל: אני רק אומר שאנחנו נחפש את נקודות האיזון.

איתן כבל: הבהרתי למשרדי הממשלה, במקרה הזה למשרד החקלאות, שאנחנו מתכוונים להעביר את התקנות כי הן חשובות, הן תקנות נכונות.

איתן כבל: יחד עם זאת, שאף אחד לא יחשוב ולו לרגע שלא נעבור על התקנות האלה סעיף-סעיף ושלא יהיו שינויים.

איתן כבל: אנחנו נדון ונעבור על הדברים.

איתן כבל: אם מישהו חושב שהוא הביא לי את זה כ"ראה וקדש", שאני לא יותר מ"חותמת גומי" שלו, הוא טועה.

איתן כבל: זה דבר אחד.

איתן כבל: דבר שני שאני רוצה להדגיש בפני החברים המכובדים, מצאתי את עצמי מאז הדיון הקודם תחת בליץ, מתקפה מכל הכיוונים, אבל בעיקר על-ידי החברה להגנת הטבע.

איתן כבל: אני לא אמרתי מילה, אף אחד לא שמע אותי מלין, אף אחד לא שמע אותי מתקשר בטלפון למאן דהוא ואומר לו "בבקשה", אבל לפחות בשביל היושרה של כולם כאן אני רוצה להזכיר כמה דברים.

איתן כבל: ראשית, אני והחברים שלי פה בוועדה נכנסנו לנושא הזה לא מזמן.

איתן כבל: היו לכולם, גם למשרד החקלאות, הרבה מאוד שנים להתמודד עם העניין הזה.

איתן כבל: כנראה שאם היו מתמודדים עם כל העניינים האלה מבעוד מועד הכול היה נראה אחרת.

איתן כבל: שנית, לגבי החברה להגנת טבע, שהיא יזם וגוף פרטי, שאני אהיה חלק ממנו ועוזר לו לא מעט בהרבה מאוד עניינים ונושאים, אבל אני לא מקבל את ההתייחסות הזו שהייתה, שכאילו מה שאתם אומרים הוא "תורה למשה מסיני".

איתן כבל: בדקנו את העניין ויש ניואנסים ויש רצון טוב.

איתן כבל: כי מול הדגים – ואני אחד האנשים פה שנלחם עבור זכויות בעלי חיים, מבחינתי זה חלק מן העניין הזה – אבל אנחנו גם לא מוכנים להרוג בעוועה אחת פרנסה של חקלאים, של דייגים, בשום פנים ואופן זה לא יהיה.

איתן כבל: לכן אני מצפה מכולם כאן למצוא את הדרך הנכונה וההגונה.

איתן כבל: אני אומר את זה מצד אחד למשרד החקלאות, ומצד שני לדייגים, ומצד שלישי לחברה האזרחית.

איתן כבל: נצטרך להגיע לפשרות כדי להתקדם.

איתן כבל: בשום פנים ואופן, מי שחושב שיבוא לפה וייצא עם כל מה שהוא רוצה בדיוק, "אם לא אז לא" – לא יקום ולא יהיה.

איתן כבל: מצדי שהממשלה תמשוך את התקנות.

איתן כבל: אנחנו לא "חותמת גומי".

איתן כבל: אני אומר את זה בצורה ברורה מאוד.

איתן כבל: יהיה דין ודברים כמו בכל דבר, יהיו ויכוחים לגיטימיים.

איתן כבל: מי שפה ילבין את פני חברו, מי שפה יצעק או מי שיריב ייצא לאלתר.

איתן כבל: אני אומר את זה באופן ברור, וכבר ניהלתי דיונים לא קלים בשבועות האחרונים, מהקשים שנראו בכנסת, ולא אהסס להוציא אנשים, כדי שהדברים יתנהלו כשורה, גם אם אדרש בסוף להישאר רק עם חברי הכנסת ואנשי המקצוע.

איתן כבל: אז אנא אל תעמידו אותנו במקום הזה.

איתן כבל: אנחנו באמת באים מתוך רצון למצוא את האיזונים הנכונים.

איתן כבל: נפתח, ברשותכם.

איתן כבל: חברת הכנסת נאוה בוקר, ביקשת להתייחס כעת כי את צריכה ללכת, אבל ממש בקצרה.

נאוה בוקר: קודם כול, אני מסכימה מאוד עם כל מה שאמרת, אדוני יושב-ראש הוועדה.

נאוה בוקר: אני חושבת שהדיון בנושא תקנות הדיג נמשכים יותר מדי זמן ומתארכים.

נאוה בוקר: צריך לזכור שבמקביל יש כאן קבוצה גדולה של אנשים שהפרנסה שלהם נפגעה קשות.

נאוה בוקר: אסור לנו להפקיר את הדייגים האלה ואת המשפחות שלהם ואת העובדים שלהם.

נאוה בוקר: אסור לנו לאפשר פגיעה כל-כך חמורה בפרנסה שלהם.

נאוה בוקר: לכן אני חושבת שדבר ראשון צריך לדאוג לכך שהדייגים יחזרו לעבודה הסדירה שלהם בים באופן מיידי, שיוכלו לדוג.

נאוה בוקר: מדברים על ייבוא וכן הלאה.

נאוה בוקר: באמת, עניי עירך קודמים.

נאוה בוקר: במקביל לזאת צריך להגיע לפשרה איתם, למצוא את האמצעים הנכונים כדי למנוע פגיעה בפרנסה שלהם.

נאוה בוקר: הרי הייתה כאן גם בקשה להפריד את הכנרת מן הים התיכון.

נאוה בוקר: אני חושבת שצריך לשקול את זה.

נאוה בוקר: כל החלטה שתתקבל ראוי שתהיה כמובן בכפוף לבדיקות ולממצאים של משרד החקלאות לגבי היקף הדגה בישראל.

נאוה בוקר: אני חושבת שעדיין לא קיבלנו את המידע הזה.

נאוה בוקר: תודה רבה.

איתן כבל: תודה לך.

איתן כבל: חברת הכנסת נורית קורן, בבקשה.

נורית קורן: כפי שאמרנו, צריך פה לבוא לפשרות.

נורית קורן: אני מבינה שיש בעיה לגבי תקופת הדיג בזמן הרבייה.

נורית קורן: פה צריך למצוא את הפיצוי הנאות שאפשר יהיה לתת על זמן הרבייה.

נורית קורן: גם אני חושבת שצריך להפריד בין הכנרת לבין הים התיכון.

נורית קורן: אני חושבת שזה שונה, אלא אם כן תבהיר לי שיש סעיפים שמדברים על הכנרת בנפרד.

נורית קורן: זה חשוב מאוד.

נורית קורן: שוב, אנחנו רוצים להציל גם את הדגים, גם את המשפחות וגם לאפשר את הדיג לכולם.

איתן כבל: תודה.

איתן כבל: איתן ברושי, בבקשה.

איתן ברושי: אדוני היושב-ראש, חברי הכנסת, חברים העוסקים בענף הדיג, אין זה מקרה שאנחנו מתמודדים גם עם דיג הברכות וגם עם הדיג הימי.

איתן ברושי: יש איום גדול על החקלאות בישראל, לרבות החקלאות הימית.

איתן ברושי: אדוני היושב-ראש, אתה ותיק בכנסת.

איתן ברושי: מה שחסר לפי דעתי גם בראשית הדיון, ויש חולשה לממשלה, שהממשלה לא מגדירה את המטרה.

איתן ברושי: לשם מה נועד החוק הזה?

איתן ברושי: מה הגדרת המטרה?

איתן ברושי: על מה החוק הזה בא לענות כשהולכים לדון פה בכללים?

איתן ברושי: הכללים שהולכים לסגור את החופים?

איתן ברושי: הכללים שהולכים להוציא פיצויים לדייגים?

איתן ברושי: מה הגדרת המטרה?

איתן ברושי: כשאין הגדרת מטרה ברורה לא ברור לאן רוצים להגיע.

איתן ברושי: לכן נראה לי שנכון להגדיר מטרה.

איתן ברושי: אם אני מבין את המטרה, והייתי גם פעם בצד של משרד החקלאות, המטרה היא גם לשמר את ענף הדגים ואת הדגה אבל גם להבטיח את קיומם של הדייגים.

איתן ברושי: לכן הבעיה היא לא הפשרות.

איתן ברושי: המילה פשרה לא נכונה.

איתן ברושי: מה שנדרש פה הוא משהו שיש בו סוף מעשה במחשבה תחילה ושיש בו שכל ישר.

איתן ברושי: מה שקשור בי, אפילו שענף הדיג הימי לא גדול אף אחד לא מתכוון לוותר עליו.

איתן ברושי: שום החלטה שפירושה חיסול הענף לא יכולה להתקבל בכנסת ישראל, גם אם יש לזה מחיר מסוים.

איתן ברושי: לכן אני בטוח שהיושב-ראש יידע לנווט את זה.

איתן ברושי: אני אומר לכם, חברי מן הממשלה, מה הגדרת המטרה?

איתן ברושי: לאן אתם רוצים להגיע כשמביאים כללים כאלה?

איתן ברושי: הם צריכים לשרת איזו מטרה.

איתן ברושי: המטרה לא מוצגת ולא ברורה וגם לא בטוח מי הגדיר את המטרה.

איתן ברושי: כל אחד יודע שהדבר הראשון כשרוצים ללכת ממקום למקום הוא להגיד מה אתה רוצה, לאן אתה רוצה להגיע.

איתן ברושי: לא ברור פה על מה אתם מגנים בכללים האלה.

איתן ברושי: אני מגן קודם כול על הדייגים, אני בוחר להגן על הדייגים לפני הגנה על הדגים, אבל ברור לי שגם צריך דגים.

איתן ברושי: תודה.

איתן כבל: תודה.

איתן כבל: יעקב פרי, בבקשה.

יעקב פרי: אקצר בדברי.

יעקב פרי: היה כאן סיכום בוועדה, אם אינני טועה בישיבה האחרונה, שיהיו דיונים, יתקיים איזה משא ומתן בין משרד החקלאות לבין דייגי המכמורת ואחרים, וכמובן עם החברה להגנת הטבע.

<קריאה: לבין כל הגורמים, כולל הדייגים הספורטיביים.

יעקב פרי: עד כמה שידיעתי מגעת, משא ומתן כזה או לא התקיים, או התקיים ולא צלח.

יעקב פרי: אני חושב שנכון יותר לומר שלא התקיים.

יעקב פרי: כמוך, אדוני היושב-ראש, גם אני חרד מאוד לערכי הטבע ולים.

יעקב פרי: אנחנו מבינים שיש רגישות.

יעקב פרי: אני מוכרח לומר, לא התמניתי חס וחלילה לדובר של אחד הצדדים, אבל כל הצדדים מגלים מידה לא קטנה של רגישות.

יעקב פרי: כמו למשל דייגי המכמורת שלא עובדים כבר חודשיים, אם אינני טועה, בחודשים יולי-אוגוסט.

יעקב פרי: אף אחד לא פיצה אותם והם מוכנים, כפי שקיים בכל העולם, לתקופות השבתה, אם זה בעונת רבייה וכיוצא בזה.

יעקב פרי: אני לא רוצה כאן להיכנס לפרטים.

יעקב פרי: תקנות הדיג שהביא משרד החקלאות, שנסחבות עד כמה שאני מכיר כבר כמעט 4 שנים וסוף-סוף הגיעו לוועדה הזאת, ואנחנו רוצים לאשר אותן, לא רק שמחייבות איזון אלא מחייבות כמה תיקונים.

יעקב פרי: הן מחייבות תיקונים במטרים שבהם אפשר יהיה לדוג, הן מחייבות פיצויים בעונות שבהן תהיה השבתה.

יעקב פרי: מצד שני, צריך כמובן לתת את כל היכולת ואת כל האפשרות באמת שערכי טבע לא ייהרסו ולא יינזקו.

יעקב פרי: כשאתה שומע צד אחד הוא משכנע אותך שלא רק שהוא לא מזיק אלא על-ידי זה שהוא שם הוא אפילו מועיל.

יעקב פרי: כשאתה שומע את הצד השני הוא אומר: רק נזק.

יעקב פרי: צריך למצוא, וזה קשה מאוד, לי קשה מאוד למצוא את שביל הזהב.

יעקב פרי: אני לא מבין כל-כך במה שקורה מתחת למים ואני בקושי מבין מה קורה מעל המים.

יעקב פרי: נדרשת מכל הצדדים הרבה מאוד הבנה.

יעקב פרי: אין לנו כוונה חס וחלילה לא לפגוע בערכי הטבע ולא לפגוע בפרנסתכם.

<קריאה: פגעו כבר.

יעקב פרי: לכן צריך לתת את כל הכבוד לדגים וצריך לתת את הכבוד ואת ההתחשבות המרבית לאלה שאמונים על ערכי הטבע, כי בלי ערכי טבע לא תהיה לנו ארץ יפה ולא יהיו דגים.

יעקב פרי: תודה.

<קריאה: גם בלי דייגים לא יהיה דיג.

איתן כבל: אני קורא אותך לסדר פעם ראשונה.

איתן כבל: אני מודיע חד-משמעית, לא יהיו משחקים היום.

איתן כבל: חבר הכנסת יגאל גואטה, בבקשה.

יגאל גואטה: תודה רבה, אדוני היושב-ראש.

יגאל גואטה: אני רואה שיש הרבה משתתפים.

יגאל גואטה: אשתדל לדבר בקצרה ולא לחזור על דבריהם של חבריי.

יגאל גואטה: אני מצטרף לדברי חבריי חבר הכנסת איתן ברושי, חבר הכנסת יעקב פרי, חברת הכנסת נאוה בוקר.

יגאל גואטה: בניירות שמניחים לנו פה על השולחן ולפעמים דוחפים לנו, באחד הניירות כתוב "תנו לחיות לחיות".

יגאל גואטה: אני הוספתי פה- - -

איתן כבל: תנו לנציג משרד האוצר לשבת.

איתן כבל: בלעדיו אנחנו- - -

יגאל גואטה: אתה ממשרד האוצר, הבאת את המזוודה עם הכסף?

יגאל גואטה: אולי סתם מיותר כל מה שאנחנו אומרים.

יגאל גואטה: היושב-ראש אמר שהבעיה שעומדת בפנינו יש בה יתרון, ששני הצדדים צודקים.

יגאל גואטה: אני דווקא חושב שזה חיסרון כי כששני הצדדים צודקים זה מקשה יותר על הפתרון.

יגאל גואטה: כאשר אתה יודע שצד אחד לא צודק אז הפתרון פשוט מאוד, אבל כששני הצדדים צודקים הפתרון הרבה יותר מסובך.

יגאל גואטה: מה שעלינו לעשות כחברי כנסת, דווקא בגלל שאנחנו יודעים ששני הצדדים צודקים, כי צריך לתת לחיות לחיות וצריך לתת לדייגים להתפרנס, ולא: תנו לחיות לחיות ולדייגים למות.

יגאל גואטה: לכן, ראשית, עלינו בתור חברי כנסת לא לגרום לכך שהגופים יהפכו אויבים זה של זה, כי זה לא המציאות באמת.

יגאל גואטה: כל אחד מחזיק בדעתו וזה מובן ולגיטימי, אבל מי שחושב שהדייגים הם הבעיה גם לא יוכל להבין את הפתרון לדייגים.

יגאל גואטה: הפתרון, שוב, צריך להגיע ממשרד האוצר ולא מאלה שמתנגדים לדייגים.

יגאל גואטה: לכן צריך להנמיך להבות.

יגאל גואטה: יש הרבה אמוציות.

יגאל גואטה: אין פה אויבים ואין פה צודקים ולא צודקים.

יגאל גואטה: שני הצדדים צודקים: הדייגים צריכים להתפרנס, וצריך לשמור על הדגים בים.

יגאל גואטה: אני מאמין שהיושב-ראש בחוכמתו כי רבה ימצא את שביל האמצע, ששני הצדדים יצאו מרוצים.

יגאל גואטה: זאת תהיה ההצלחה שלנו.

איתן כבל: או ששניהם יצאו בלתי מרוצים.

יגאל גואטה: עדיף ששניהם יצאו מרוצים.

יגאל גואטה: אנחנו מעדיפים ששניהם יצאו מרוצים.

יגאל גואטה: בשביל זה אנחנו פה.

איתן כבל: תודה.

איתן כבל: תמר זנדברג, ואחריה עודד פורר, בבקשה.

תמר זנדברג: תודה רבה, אדוני היושב-ראש.

תמר זנדברג: זו לא הפעם הראשונה, לא בוועדה הזאת וגם לא בנושא הזה, ספציפית לגבי בעלי החיים וגם לגבי חקלאות בעלי החיים וחקלאות מן החי, וזו גם לא פעם ראשונה באופן כללי בחיים שהתשובה היא לא או-או.

תמר זנדברג: אנחנו חיים במערכת אקולוגית, במערכת שבה כאשר אתה מחסיר במקום אחד אז כל המערכת משתנה ויוצרת נזקים, וכאשר אתה ממלא, בבחינת "זה נהנה וזה אינו חסר", בסופו של דבר התועלת היא לכולם, גם לבעלי החיים, גם לסביבה, לטבע, גם לבני האדם וגם ליחס ביניהם ולמערכת האקולוגית שמתקיימת ביניהם.

תמר זנדברג: למה אני אומרת את זה?

תמר זנדברג: כי בעימות הזה כביכול שנוצר יש איזה מירוץ לתחתית שממנו כולם סובלים וכולם נפגעים.

תמר זנדברג: מצד אחד – ואני מסת

תמר זנדברג: כלת כאן אל כל הדייגים המכמורתנים שהגיעו, והחשש שלכם ברור.

תמר זנדברג: עם חלקכם נפגשתי באופן אישי, את חלקכם אני מכירה באופן אישי.

תמר זנדברג: זה ברור, זו מלחמה על הפרנסה.

תמר זנדברג: בתורת המשחקים, בדילמת האסיר, הניסיון לשמור ולהיאחז כמה שיותר בקיים הוא לפעמים בעוכרי המערכת כולה ובסופו של דבר גם בעוכרי אותו אדם או קבוצה שניסתה לעשות את הדבר.

תמר זנדברג: יש דברים שגם אתם מסכימים להם, למשל לגבי עונת הרבייה.

תמר זנדברג: זה דבר שהוא ברור, אי אפשר להתכחש לו.

תמר זנדברג: יש דברים כמו הדגים הצעירים, הדגים הקטנים, שהדרך להגן עליהם היא באמצעות הגדלת החורים ברשתות.

תמר זנדברג: אני בכוונה נכנסת לפרטים כרגע, לא בשביל להיכנס עדיין לפרטים, שניכנס אליהם בהמשך, אלא בשביל לתת דוגמה, שכאשר המערכת יוצאת מאיזון ומופר בה האיזון אז הוא מופר לכולם.

תמר זנדברג: לכן זה לא שאלה של פרנסה אל מול שמירת טבע.

תמר זנדברג: אם תשאלו את כולנו מה עדיף, פרנסה למאות משפחות או שמירת טבע, שזה ערך שחשוב לכולנו אבל אי אפשר להעמיד אותו מעל חיים של בני אדם.

תמר זנדברג: נכון?

תמר זנדברג: זה מצב שבו אנחנו נדחקים לפינה שבה עצם הפרנסה ועצם החיים: כאשר הוא פוגע בטבע גם הטבע פוגע בו בחזרה.

תמר זנדברג: זה המטרייה שצריכה לעמוד מעל כל הדיון הזה.

תמר זנדברג: לכן אני אומרת כעיקרון מנחה שלושה דברים.

תמר זנדברג: אחד, יהיו כאן עקרונות בשביל שמירה על הים ושמירה על הדגים ושמירה על המערכת האקולוגית הזאת, לא על חשבון בני האדם אלא כחלק מאותה מערכת, שנצטרך לעמוד עליהם ואי אפשר יהיה לוותר עליהם.

תמר זנדברג: אני אומרת את זה, גם כשזה יהיה קשה.

תמר זנדברג: אחרת, בתקנות האלה לא תהיה שום תועלת, הן לא ישיגו את מטרתן.

תמר זנדברג: זה בין היתר עונת הרבייה, ובין היתר החורים ברשתות והמרחק מן הים ודברים ש, אין מה לעשות, נצטרך לעשות אותם.

תמר זנדברג: מנגד, על מנת לשמור על כל בני האדם שיושבים כאן, על החיים שלהם, על העבודה שלהם, על העתיד שלהם, על מנת שיהיה "זה נהנה וזה אינו חסר", האדם שיושב במרחק שני כיסאות ממך, נציג משרד האוצר – וטוב שהכנסת אותו וביקשת למרות הצפיפות ולמרות העמדות של הסדרנים שיתנו לו לשבת – הוא מאוד-מאוד חשוב לנושא הזה, כי בסופו של דבר בעזרת משאבים אפשר יהיה לשמור גם על בני האדם וגם על הטבע וגם על הדגים.

תמר זנדברג: על מנת שזה לא יהיה האחד נגד האחר צריך פשוט להביא את הכסף.

תמר זנדברג: יהיה מספיק לכולם.

תמר זנדברג: הממשלה תצטרך כאן לעשות את שלה מן הבחינה הזאת ויהיה אפשר להביא פתרון שיהיה גם צודק וגם נכון.

איתן כבל: תודה.

איתן כבל: עודד פורר ואחריו עבד אל חכים חאג' יחיא.

עודד פורר: תודה, אדוני.

עודד פורר: ראשית, אני רוצה להודות לך על שאתה מקיים את הדיון הזה למרות לחץ הזמן של סוף המושב, מה שמראה את הערך והחשיבות של הנושא.

עודד פורר: כולנו דואגים לבעלי החיים אבל כדאי להזכיר לכולנו שגם בני האדם הם בעלי חיים.

עודד פורר: כלומר, יש גם מקום לדאוג לבני האדם בדרך שאנחנו דואגים לבעלי החיים.

עודד פורר: לצערי אמרה חברתי תמר זנדברג שהדייגים נוקטים פה בגישה של או-או.

עודד פורר: מה שקרה פה בסיפור שנחשפתי אליו, שכאשר משרד החקלאות פעל הוא פעל בגישת או-או ויצר איזו מציאות חד-צדדית בחודשים האחרונים.

עודד פורר: לשיטתי, שלא בסמכות.

עודד פורר: אם רוצים לעשות שינויים כאלה שיש להם השפעה כזו על הדייגים זה היה צריך להיות בתקנות.

עודד פורר: מנעו בעצם מאנשים את פרנסתם בלי שזה עבר דרך השולחן הזה.

עודד פורר: אני חושב שזה לא ראוי וטוב שאתה מקיים את הדיון הזה בקצב הזה ובמהירות הזאת.

עודד פורר: התקנות האלה חשובות.

עודד פורר: אני חייב לומר שנוסח התקנות כפי שהונח על השולחן הזה הוא לא זה שייצא, לפחות לדעתי וככל שתחשוב הוועדה, הן לא יכולות לצאת בצורה שבה הן נכנסו.

עודד פורר: נושא עומק המים לדייגי המכמורת בוודאי לא יכול להישאר בשיטה הזו.

עודד פורר: אני מציע לכל חברינו כאן לראות מה קורה דרומית למדינת ישראל ברצועת עזה, באילו עומקים דגים שם, כמה מכמורתנים דגים באזור הזה.

עודד פורר: אני לא יודע אם יש כוונה להחיל את התקנות האלה אולי גם על הדייגים שם, אבל אני חושב שאלה שיושבים פה אין להם כוונה כזו.

עודד פורר: גם אפשר ללכת למקומות אחרים בעולם ולראות מה קורה במערב.

עודד פורר: בהחלט אפשר להשוות את העניין הזה.

עודד פורר: ברמה כפי שזה כתוב כרגע זה לא יכול להישאר.

איתן כבל: תודה.

איתן כבל: חבר הכנסת חאג' יחיא, בבקשה, ואחריו חבר הכנסת רועי פולקמן.

עבד אל חכים חאג' יחיא: כבוד היושב-ראש, חברי חברי הכנסת, בוועדה גם חברי כנסת וגם אורחים.

עבד אל חכים חאג' יחיא: אני מודאג מדבר אחד, שאנחנו באים ומעצימים את העניין ועושים כאילו יש לנו אסון גדול, ובואו הצילו, בואו נציל את החוף, בואו נציל את הסביבה, בואו נציל את הכול.

עבד אל חכים חאג' יחיא: אני הראשון שמגדיר את עצמו כאיש ירוק, אני רוצה לשמור על איכות הסביבה.

עבד אל חכים חאג' יחיא: אני חושב שהחוקים שאנחנו מחוקקים, אפילו רק אתמול בעניין המלונאות, פוגעים בסביבה פי כמה וכמה מן הפגיעה של הדייגים.

עבד אל חכים חאג' יחיא: בואו נראה איפה נקודות המחלוקת וננסה לטפל בהן.

עבד אל חכים חאג' יחיא: אחד, מה מספר הדייגים שאנחנו מדברים עליהם?

עבד אל חכים חאג' יחיא: שמעתי שמדובר ב-90.

עבד אל חכים חאג' יחיא: אחרים דיברו על משהו בסדר גודל של שליש מן המספר הזה, פחות מ-30.

איתן כבל: המכמורתנים.

עבד אל חכים חאג' יחיא: 26-27 מכמורתנים, לכן מדובר על שליש מה-90.

איתן ברושי: אתה יודע כמה אנשים הם מפרנסים?

עבד אל חכים חאג' יחיא: לפחות שליש.

עבד אל חכים חאג' יחיא: אני מתחיל מן הנתונים שעליהם אנחנו צריכים להתבסס.

עבד אל חכים חאג' יחיא: הנתון הראשון לא נכון.

עבד אל חכים חאג' יחיא: בואו נתחיל מזה.

עבד אל חכים חאג' יחיא: הנתון שעל-סמכו רוצים לבוא עם התקנות האלה לא נכון.

עבד אל חכים חאג' יחיא: לדעתי יש שתי נקודות מחלוקת עיקריות.

עבד אל חכים חאג' יחיא: הראשונה היא תקופת הרבייה שלא דגים בה, כמה זמן היא נמשכת ומה המינים שאנחנו רוצים לשמור אותם.

עבד אל חכים חאג' יחיא: יכול להיות שיש מינים שבאים אלינו מבחוץ ולא נכללים בתקופה שאנחנו צריכים למנוע לדוג אותם.

עבד אל חכים חאג' יחיא: את התקופה הזאת צריך לצמצם ככל היותר.

עבד אל חכים חאג' יחיא: בתקופה הזו אנחנו צריכים לדאוג, המדינה צריכה לדאוג שהאנשים האלה לפחות יתפרנסו.

עבד אל חכים חאג' יחיא: ההצעה שלי היא לפחות שכר מינימום לדייגים ולכל עובדיהם, כלומר לא רק לבוא לבעל העסק ולהגיד לו: תקבל שכר מינימום.

עבד אל חכים חאג' יחיא: ומה עם העובדים שלו?

עבד אל חכים חאג' יחיא: הנקודה השנייה שנמצאת במחלוקת היא המרחק, 15 מטר או 40 מטר או 30 מטר או 25 מטר.

עבד אל חכים חאג' יחיא: אני חושב שאפשר להגיע לפשרה שתהיה הגיונית.

עבד אל חכים חאג' יחיא: עם המספר הזה של המכמורתנים אנחנו לא מגיעים למצב שהורסים את החוף.

עבד אל חכים חאג' יחיא: וגם השטח שהם עובדים בו הוא שטח מצומצם, מצפון תל-אביב ועד אשדוד, שם עיקר העבודה, כך הבנתי.

עבד אל חכים חאג' יחיא: באזורים האלה ניתן להגיע לפשרה, והפשרה צריכה להיות הגיונית.

עבד אל חכים חאג' יחיא: בנוסף, קראתי מדפי העמדה, מדברים על השיטה, איך עושים את הדיג עצמו.

עבד אל חכים חאג' יחיא: התברר לי שזה לא בדיוק מה שתיארו לנו, כאילו הם הורסים את הכורכר וכאשר אין כורכר אתה לא יכול לדוג או להישאר עם הרשת שלך, אתה מפסיד גם את הרשת אם אתה מצמיד אותה לחזית הכורכרית של הים.

עבד אל חכים חאג' יחיא: לכן אני חושב שהגזימו פה.

עבד אל חכים חאג' יחיא: אנחנו יכולים לשמור.

עבד אל חכים חאג' יחיא: הצעתי, להגיע לסדר גודל של 20-25 מטר, לא 40 מטר.

עבד אל חכים חאג' יחיא: זה יכול להיות גם פיצוי עבור ההשבתה.

עבד אל חכים חאג' יחיא: אלה שתי הנקודות העיקריות שאני חושב שאנחנו צריכים להתקדם בהן.

איתן כבל: תודה.

איתן כבל: רועי פולקמן, בבקשה.

רועי פולקמן: תודה, אדוני היושב-ראש.

רועי פולקמן: בישיבה הקודמת דיברנו על הנתונים.

רועי פולקמן: אני לא רוצה לפתוח מחדש את הדיון.

רועי פולקמן: אני כן מקבל את העמדות של משרדי הממשלה, שיש פגיעה במאזן האקולוגי וצריך לייצר תקנות.

רועי פולקמן: זה דבר אחד.

רועי פולקמן: דבר שני, פה זה דיון על האפשרות לייצר פשרה.

רועי פולקמן: אמרו לי שפשרה זה כשרגל אחת נשרפת באש והשנייה במים קפואים ואומרים שהמצב בסך הכול בסדר.

רועי פולקמן: פשרה לפעמים היא הרע מכל העולמות.

רועי פולקמן: להבנתי היה כאן דיון ברור מאוד, שאמר שצריך תקנות.

רועי פולקמן: אני מדבר על המכמורתנים, אני מפריד את הדיון.

רועי פולקמן: אמרו שלא מעט מהמכמורתנים מוכנים לקבל שאם מעבירים תקנות מחמירות צריך לפצות אותם ולאפשר להם לצאת בכבוד לפנסיה, זה הכול, או לתפקיד אחר.

עבד אל חכים חאג' יחיא: ואז רק לייבא דגים.

עודד פורר: בכל העולם יכולים לדוג במכמורת פרט למדינת ישראל?

רועי פולקמן: יש תקנות.

רועי פולקמן: אגיד יותר מזה, חברים, זה 1% מהדגים בישראל.

עבד אל חכים חאג' יחיא: אז נייבא אותם?

איתן כבל: אני לא פותח את הדיון הקודם.

איתן כבל: הדיון הקודם היה מעמיק, עקרוני, עסקנו בו, הרחבנו בו.

איתן כבל: אתם רואים שאפילו אני לא חזרתי על כל העמדות ועל כל הדעות.

איתן כבל: זה פשוט לא נכון.

איתן כבל: אני רוצה לדהור קדימה אל תוך התהליך.

רועי פולקמן: אמרנו שצריך תקנות, והן צריכות לבוא ביחד עם מתווה פיצויים שמאפשר למכמורתנים לצאת מן הביזנס בצורה מכובדת.

רועי פולקמן: הייתה הסכמה על מודל של גריטה, גם נאמרו סכומים מוסכמים.

רועי פולקמן: בעיניי זה הולך ביחד.

איתן כבל: הוצגו סכומים.

איתן כבל: מוסכמים?

איתן כבל: זה עניין אחר.

רועי פולקמן: הסכומים מוסכמים.

רועי פולקמן: יש סכומים, ראיתי את הנייר של הדייגים; אני מכיר את מה שדובר עליו במשרד האוצר.

רועי פולקמן: אין פערים גדולים.

רועי פולקמן: יש ויכוח עקרוני על המקורות, על החלוקה שצריכה להיעשות בין משרד האוצר למשרד החקלאות, וזה צריך להיפתר.

רועי פולקמן: גם משרד החקלאות צריך לשים קצת וגם משרד האוצר צריך לשים קצת.

רועי פולקמן: זה 90% מן הסיפור.

רועי פולקמן: מה שצריך להיות, אדוני היושב-ראש, אם צריך לעשות מתווה זמני אז שיהיה מתווה זמני, אבל אי אפשר גם תקנות ש"ייבשו" את הפרנסה של המכמורתנים וגם שלא יהיה פיצוי.

רועי פולקמן: גם אני לא אתמוך בזה.

רועי פולקמן: צריכות להיות תקנות שמאפשרות לעשות את זה, ובהדרגה לאפשר למכמורתנים שאומרים שבתנאים של התקנות שקבענו, שהן הנכונות, הם לא יכולים להתפרנס, לקבל פיצוי הולם ולפרוש בכבוד מהביזנס.

רועי פולקמן: זהו, זה המתווה.

רועי פולקמן: הוא נאמר כאן בישיבה הקודמת וניישם אותו.

איתן כבל: תודה.

איתן כבל: יעל כהן פארן, בבקשה ואחריה מסעוד גנאים.

יעל כהן-פארן: קודם כול, אני חייבת להתייחס לדברי הפתיחה של היושב-ראש.

יעל כהן-פארן: אמרת שיש כאן שני צדדים ועם כל אחד הצדק ואתה מגדיר את זה כשני צדדים שיש ביניהם שוויון.

יעל כהן-פארן: אני מצטערת לומר, אין כאן שוויון בין שני הצדדים.

יעל כהן-פארן: לדייגים יש אינטרס ברור שהוא במקומו, אני מכבדת את האינטרס שלכם, אבל אתם רוצים לשמור על פרנסתכם, זה בסדר גמור, ופרנסת

יעל כהן-פארן: כם היא מן הים ומן הדיג.

יעל כהן-פארן: הצד השני כביכול, החברה להגנת הטבע ורשות שמורות הטבע, מייצג אינטרס אחר שהוא לא שווה, אין בו אינטרס פרטי כלכלי.

יעל כהן-פארן: זה נקודה מהותית.

יעל כהן-פארן: אני חושבת שכל חברי הכנסת צריכים לשים לזה לב.

יעל כהן-פארן: החברה להגנת הטבע, תיארת אותה כגוף פרטי.

יעל כהן-פארן: אני ממש מתקוממת נגד האמירה הזאת.

יעל כהן-פארן: היא לא גוף פרטי.

יעל כהן-פארן: היא עמותה עם 40,000 חברים.

איתן כבל: אני פה כבר עוד מעט 20 שנים, אני אחד האנשים הכי פעילים בסיוע לחברה להגנת הטבע.

יעל כהן-פארן: מצוין.

איתן כבל: לא ביקשתי שתמליצי עליי להדליק משואה.

איתן כבל: כל מה שאני עושה, ואת יודעת, עוד לפני כניסתך לפה, אני עושה את זה לא בגלל האנשים אלא בגלל שאני מאמין בזה.

איתן כבל: לא התכוונתי להגיד שהיא חברה פרטית כאמירה מזלזלת.

איתן כבל: אף אחד לא הגן עליי כשקיבלתי אלפי מיילים ולא ביקשתי גם עזרה.

איתן כבל: בואו נציג את הדברים בצורה הכי מכובדת.

איתן כבל: חבל להיכנס לפינות האלה כי אני לא בקטע של העלבות.

איתן כבל: אם הייתי מעליב הדיון היה נשמע אחרת לגמרי.

<קריאה: שאלה קצרה, - - - את מקבלת?

איתן כבל: סליחה, תתנצל מייד.

איתן כבל: אוציא אותך החוצה.

איתן כבל: די.

איתן כבל: אם זה לא ילך כך זה לא יתקדם.

יעל כהן-פארן: החברה להגנת הטבע ומומחים בין-לאומיים מישראל שכתבו מכתב והפנו אותו אליך, ביניהם פרופסורים מן השורה הראשונה בתחום הביולוגיה הימית, לא מדברים בשם שום דבר מלבד האינטרס לשמירה על הים.

יעל כהן-פארן: אני רוצה לומר, והדברים בוודאי נאמרו גם בדיונים הקודמים, יש פה דוגמה של טרגדיה של המרעה המשותף.

יעל כהן-פארן: זה דוגמה קלסית של בעיה סביבתית, שכולם באים לאותו מקום ואוכלים.

יעל כהן-פארן: העשב המשותף שהיה בכפרים באנגליה, כל הפרות הגיעו לאותו מרעה ותוך כמה שנים לא היה כלום לאף אחד.

יעל כהן-פארן: אנחנו בדיוק בסיטואציה הזאת.

יעל כהן-פארן: באים לים, אין רגולציה, אין הסדרה, כולם דגים את כל מה שהם יכולים לתפוס כפי יכולתם, זה מה שמותר היום, והכול הולך ונגמר.

יעל כהן-פארן: השמירה על הים היא לא מתוך ההסתכלות על הדגים.

יעל כהן-פארן: היא גם מתוך ההסתכלות על הדייגים.

יעל כהן-פארן: אם תמשיכו כך, לכולם לא יישאר, לא יהיו דגים, לא יהיו מערכות אקולוגיות ולא יהיה לכם מה לדוג.

יעל כהן-פארן: אתם פשוט כורתים את הענף שאתם יושבים עליו.

יעל כהן-פארן: בסופו של דבר המטרה של התקנות היא להסדיר את משק הדיג בישראל לטובת שמירה על האינטרס הציבורי הרחב, שחושב על המערכות האקולוגיות, שחושב על הדגים ושבסוף חושב גם על הדייגים.

יעל כהן-פארן: עכשיו אני רוצה לגעת בנקודות שגם נאמרו על-ידכם לגבי התקנות.

יעל כהן-פארן: אני לא יודעת מאין מביאים כאן

יעל כהן-פארן: חברי הכנסת שדיברו לפניי אמירה על 20 מטר, 25 מטר.

יעל כהן-פארן: מה, אתם מומחים ימיים?

יעל כהן-פארן: אתם אקולוגים ימיים?

יעל כהן-פארן: מאיפה אתם מביאים את זה?

יעל כהן-פארן: עשיתם על זה מחקר?

יעל כהן-פארן: תקשיבו לאנשים שעשו על זה מחקר ועשו על זה עבודה.

<קריאה: מי- - -

איתן כבל: אני קורא אותך לסדר פעם ראשונה.

איתן כבל: אוציא אותך.

איתן כבל: חבל שלא תהיה פה בדיון.

<קריאה: אז למה- - -

איתן כבל: אני קורא אותך לסדר פעם שנייה, יקירי.

איתן כבל: פעם שלישית אתה תהיה בחוץ.

איתן כבל: תודה.

יעל כהן-פארן: בעומק המים שמומלץ על-ידי משרד החקלאות ושמומלץ על-ידי כל המומחים האקולוגים, של 40 מטר ויותר, יש המון שטח מדגה.

עודד פורר: זה לא כל המומחים.

איתן כבל: סליחה, היא אומרת את זה על אחריותה בלבד.

איתן כבל: אני לא פוסל את המומחים האלה, אבל יש עוד מומחים אחרים.

איתן כבל: מספר המומחים בענייני הדיג- - -

עבד אל חכים חאג' יחיא: אבל היא האשימה אותנו בבורוּת, כאילו לא למדנו, לא קראנו.

יעל כהן-פארן: לא בבורוּת.

יעל כהן-פארן: שאלתי מאין המספרים האלה שנקבת בהם, ובכוונה לא הזכרתי שם של אף אחד כי גם לא היית היחיד שנקב במספרים.

איתן כבל: את מסיימת בעוד שני משפטים.

יעל כהן-פארן: אם משרד החקלאות אומר 40 מטרים אז אני וכל המומחים בתחום אומרים שזה הטווח.

יעל כהן-פארן: טווח של 30 מטר אפילו זה בערך פי שתיים משטח המדגה.

יעל כהן-פארן: המשמעויות האקולוגיות של אותו שטח, שהוא בין 30-40 מטרים – אלה בתי הגידול הכי משמעותיים בים התיכון, וכמובן גם נושא עונת הרבייה מאוד-מאוד חשוב.

יעל כהן-פארן: אם אנחנו רוצים שתישאר דגה צריך לתת לדגים להתרבות.

יעל כהן-פארן: אסיים באמירה קצרה מאוד.

יעל כהן-פארן: יש כאן 2% מהדגים בארץ שדגים אותם בים התיכון, זה המצב היום, אז בואו פשוט נכניס את הדברים לפרופורציות האלה.

יעל כהן-פארן: תודה רבה.

איתן כבל: תודה.

איתן כבל: חבר הכנסת מסעוד גנאים ואחריו יעקב אשר.

איתן כבל: אז ארצה לומר כמה משפטים ונתחיל בהקראה.

עבד אל חכים חאג' יחיא: מסעוד גנאים לא נמצא, אני לא רואה אותו.

עבד אל חכים חאג' יחיא: אני יכול להחליף אותו?...

איתן כבל: יעקב אשר, בבקשה.

יעקב מסעוד אשר.

אדוני היושב-ראש, היה פה ויכוח לגבי הצדדים.

יש כאן בעצם שני צדדים, כאשר צד אחד זה הנכס שנקרא הטבע, הדגים והים, והצד השני הוא בני האדם.

המשותף ביניהם, שעל שניהם המדינה אחראית ולכן ההחלטות חלות באמת עלינו בסופו של יום.

היה פה ויכוח האם יכול להיות מצב ששני הצדדים יהיו מרוצים.

אני חשוב ששני הצדדים יכולים להיות מרוצים כי כאן יש שלושה צדדים: יש את הצד של הים, של הטבע, והצד של המתפרנסים, הדייגים, ויש גם צד שלישי, שזה המדינה, הממשלה ובעיקר משרד האוצר.

אני חושב שהנוסחה לזה, כדי להגיע למצב ששני הצדדים יהיו מרוצים, לדעתי זה יקרה רק כשהצד השלישי ייצא פחות מרוצה.

זה דבר שיכול בסופו של דבר להביא את הפתרון.

אגיד לך את דעתי, ואני לא מומחה גדול בדיג ולא מומחה גדול בכל הנושאים האלה.

למדתי את זה, אפשר לבחון אותי קצת, אבל לא יותר מזה.

אני חושב דבר אחד, שאם כבר באים ומטפלים בדבר, ואכן יש בעיה, עכשיו יתחילו להתווכח אם כדאי לעשות את הפשרה בים, האם כדאי לעשות את הפשרה מול הטבע או לעשות משהו אחר.

אני חושב שאם אנחנו כבר מגיעים למצב שבו הולכים באמת לטפל בנושא הזה, והטיפול הזה עלול גם לגרום לכאב לאנשים מסוימים שכל חייהם היו בעניין הזה, עדיף פחות להתפשר על דברים שאנחנו לא יודעים מה יהיה בעתיד ולהתפשר יותר בקטע של פיצוי, או בקטע של לתת לאנשים את הדרך לצאת אחרי שהם איבדו את פרנסתם ולא לקחו את זה מאף אחד בלי רשות, עשו את זה, גדלו בזה, לא קל להפסיק דבר בצורה כזו.

אדוני היושב-ראש, אנחנו הפוליטיקאים אוהבים מספרים.

אין לי ספק שיתחילו "לרוץ" פה מספרים.

אני לא יודע את המשמעויות שלהם, באמת אני לא יודע – 40, 35 – אבל אין ספק שבפשרות סביר מאוד להניח שמשהו יינזק, משהו לא יהיה נכון, אלא אם כן מישהו יוכיח מדעית ש-40 מטר זה יותר מדי ומספיק 20 מטר, אבל אני חושב שעל זה אף פעם לא תהיה תמימות-דעים.

שמעתי קודם מידידנו חבר הכנסת רועי פולקמן שיש לו קצת מידע על מה שקורה במשרד האוצר, שהדברים לא נמצאים בהפרשים כל-כך גדולים.

אני מציע, אדוני היושב-ראש, שנטיל את כל כובד משקלנו במה שאפשר למצוא את הפשרה והפיצוי ונתפשר פחות על דברים אחרים שיכולים לגרום נזק ממשי.

איתן כבל: אתם גורמים לי להיות נבוך כי אני רוצה להתחיל את הדיון בתקנות.

איתן כבל: זה דיון שלישי שבו אנחנו עוסקים באמירות כלליות.

איתן כבל: לא האשמתי אף אחד.

איתן כבל: שמעת אותי מאשים?

איתן כבל: בבקשה, אבל בקצרה.

עמר בר-לב: תודה.

עמר בר-לב: אני לא יודע איך עושים פשרה בין ריבוע למעוין ברשת.

עמר בר-לב: יש דברים שכנראה אי אפשר לעשות בהם פשרות, אבל יש דברים שאפשר.

עמר בר-לב: גם ההצעה של רועי פולקמן, השאלה בסוף אם יש כסף וכמה וכן הלאה.

עמר בר-לב: לכן כל הסיפור הוא עניין פרקטי, אדוני היושב-ראש, האם אפשר להגיע לפשרה – בחלק מן הדברים אפשר ובחלק מן הדברים אי אפשר – ולעומת זה המסלול שרועי פולקמן הציע, האם יש באמת כסף.

עמר בר-לב: אני יכול להגיד מדיונים אחרים במקומות אחרים בעולמות אחרים, כולם מסכימים שצריך גדר ביטחון סביב רצועת עזה, רק משרד הביטחון חושב שזה לא בטר"ש גדעון ומשרד האוצר חושב שזה כן.

עמר בר-לב: בסוף אנחנו נהיה בלי גדר ברצועת עזה ובלי פתרונות כאן.

עמר בר-לב: זה הכול בידיים שלך.

אוסאמה סעדי: אדוני היושב-ראש, חברי חברי הכנסת, קודם כול אני מבקש לברך את נציגי הדייגים שהגיעו מפרדיס, מג'אסר-אל-זארקה, עכו, יפו, טבריה.

אוסאמה סעדי: נפגשנו איתם, אדוני היושב-ראש, ואני פניתי אליך גם בעבר להציג את המצוקה שלהם.

אוסאמה סעדי: גם פנינו כולנו לשר החקלאות והצגנו את הנושא.

אוסאמה סעדי: יש שתי בעיות.

אוסאמה סעדי: ראשית, הבעיה שבמשך חודשיים לא מרשים להם לדוג ולא נותנים להם פיצוי.

אוסאמה סעדי: שנית, שעכשיו ביקשו מהם כתנאי לחידוש הרישיון שיפתחו תיקים במס הכנסה.

אוסאמה סעדי: אני סבור שכפי שרוב החברים והחברות פה אומרים, ראיתי הבוקר כשהגעתי לכאן את ההפגנה שעשו מול משרד האוצר על כך שלא מאפשרים לדוג במכמורת.

אוסאמה סעדי: הדייגים האלה מפרדיס וג'אסר-אל-זארקה שדגים לא כמו בסירות התעשייתיות אלא כל אחד דג כמה קילו, בקושי מתפרנסים מזה, לא צריך לגדוע את פרנסתם ואת הענף.

אוסאמה סעדי: מצד שני, אני מסכים עם החברים, שבאמת צריך לשמור על החופים ועל ריבוי הדגים.

אוסאמה סעדי: צריך למצוא את האיזון, ומי כמונו יודעים תמיד לתמרן ולהגיע לאיזונים.

אוסאמה סעדי: אני חושב שהמלאכה מוטלת על כולנו להגיע לאיזון העדין בין שני האינטרסים המנוגדים.

איתן כבל: תודה.

איתן כבל: אני רוצה להגיד עכשיו איך אני הולך לקיים את הדיון.

איתן כבל: שמעתי את כולם.

איתן כבל: זה דיון שלישי שלנו בתקנות.

איתן כבל: אני רוצה להבהיר את הכיוון.

איתן כבל: זה לא עניין שאני רוצה לעשות פשרה, זה לא בא ממקום של פשרה.

איתן כבל: אני לא מתכוון להתפשר עם הים או דברים מן הסוג הזה, אלא שכל ישר.

איתן כבל: איך אומרים, יש מקומות שבהם צריך פשוט להפעיל את השכל הישר.

איתן כבל: אני לא מזלזל באף מומחה ואני לא מתיימר להיות מומחה אבל אני ידעתי להקשיב לאנשים נוספים.

איתן כבל: דרך אגב, לא מצאתי ולו אחד שחולק על הצורך להתקין את התקנות, לא מצאתי.

איתן כבל: אבל כן מצאתי שיש אפשרות לייצר מערכת איזונים, שלא חייב שהכול יהיה באבחה, שאפשר בשכל ישר למצוא – יש צפון, יש דרום, יש מרחקים, יש יום, יש לילה, יש אלף ואחת אפשרויות בתוך התהליך הזה.

איתן כבל: חברים, זה עוד לפני שנגענו בשאלת הכסף.

איתן כבל: שאלת הכסף היא שאלה מרכזית וחשובה, אני לא מזלזל בה, אבל היא לא נותנת את הפתרון ולא צריכה לתת את הפתרון לאופן שבו מתנהלים מול הים.

איתן כבל: אני מנסה לומר שבתוך אותו תהליך, שמורכב ממכמורתנים, מדייגי החופים ומן הספורטאים, אלה שלושת המרכיבים המרכזיים, כל העניין הוא למצוא את האיזון.

איתן כבל: נכון, הבעיה המרכזית, לפחות בוויכוח הגדול המתקיים כאן, ורוב חברי הכנסת נמצאים כאן – לא נעים לי להגיד – לא בשל דיג החופים או הדיג הספורטיבי אלא בראש ובראשונה כתוצאה מן העבודה שעשו המכמורתנים.

איתן כבל: המכמורתנים מייצגים בתוך המאבק הזה יותר מכל דבר אחר את הגדיעה, פשוט בוקר אחד גדעו את התהליך הזה.

איתן כבל: מה שעשיתי, גם אני הלכתי להתייעץ, הלכתי לשאול, הלכתי לברר, לא רק עם סונין "האיום והנורא" אלא יש כאן מומחים נוספים לא פחות חשובים ולא פחות טובים מן האחרים.

איתן כבל: אני לא בא לתת סימנים, לא עשיתי מבחן, לא אמריקאי ולא בשום שיטה אחרת, כדי לדעת מי יותר מומחה מהאחר.

איתן כבל: אבל אני יודע שבתוך התהליך הזה אלה שעוסקים ומומחים לענייני הים התיכון לא ממלאים את אצטדיון מלחה.

איתן כבל: אין חולק על כך שהים נמצא במצב לא קל וצריך לתת לו עזרה, והים הוא מקור הפרנסה של הדייגים.

איתן כבל: אגיד לחברי הדייגים, בכלל כולנו כחברה, אם כולנו היינו עושים מה שצריך לא היה צריך כלום, לא משטרה, לא כלום, שום דבר, הכול היה בסדר, כולנו היינו מכבדים זה את זה, עושים הכול כשורה.

איתן כבל: רק מה, החיים אינם כאלה.

איתן כבל: תשאלו את משה רבנו כשירד מהר סיני, נסע ל-48 שעות ונאלץ לשבור את לוחות הברית.

איתן כבל: מה אני מנסה להגיד לכם בשורה התחתונה?

איתן כבל: צריך את הרגולציה, והיא תהיה.

איתן כבל: אני שם הצידה את כל הטענות שיש לי לגבי העובדה שמדינת ישראל כשלה במשך השנים בטיפול בים, זו עובדה.

איתן כבל: לכן אני אומר לכם בצורה ברורה, אנחנו נקרא עכשיו סעיף-סעיף, נשמע התייחסויות מקצועיות.

איתן כבל: תחושות בטן מי שיש לו – שישאיר אותן בחוץ, אנחנו לא עוסקים בלְיַד או כאילו או קשה לי אלא באמת בעניינים מקצועיים.

איתן כבל: אתם אנשי המשרדים רואים פה את סוללת חברי הכנסת.

איתן כבל: איך כתוב: אתם שומעים את הקולות ורואים את הברקים.

איתן כבל: אני מציע שבמקום שעכשיו נתכתש, אל תטעו, אני הולך להעביר את התקנות, אל תטעו, אני גם הולך לטפל בזה בצורה מקצועית ורצינית, אבל אני אומר, מי שחשב שבא לפה ואכל תרד לפני שנכנס לפה, טועה.

איתן כבל: משרד האוצר נמצא פה והוא יצטרך לתת את הכתף שלו בעניין הזה.

איתן כבל: אני אומר את זה בצורה ברורה.

איתן כבל: אני לא עובד קבלן של המדינה.

איתן כבל: הוועדה עושה ברגע זה את מה שהממשלה הייתה אמורה לעשות לאורך כל השנים ולא עשתה.

איתן כבל: אז אף אחד לא יזרוק עכשיו עלינו חברי הכנסת את התשובות לכל הבעיות.

איתן כבל: מי קורא את הסעיפים?

איתן כבל: בבקשה.

<עדי ארקין: צהרים טובים.

<עדי ארקין: אני מן הייעוץ המשפטי במשרד החקלאות.

<שמעון אזולאי: אדוני היושב-ראש, האם תתיר לנו להגיב על כל סעיף, בבקשה?

איתן כבל: ברור.

איתן כבל: אני כבר מודיע, התגובות צריכות להיות מקצועיות בלבד.

איתן כבל: יש כאן אנשים נוספים שנרצה לשמוע את תגובתם, כמו ד"ר דני גולני.

איתן כבל: אני כבר מציע שתתפוס לך מקום ליד השולחן כדי שלא אקפיץ אותך בכל רגע כדי לשמוע את דעתך.

איתן כבל: בבקשה, נא למצוא לד"ר דני גולני מקום סביב השולחן.

<רפאל כהן: אפשר להזכיר לכבודו, שני סקטורים לא נשמעו בכלל למרות שבסוף הישיבה הקודמת נאמר שיהיו פגישות.

<רפאל כהן: לא דיברו על הדיג הספורטיבי ועל מגזר כלכלי שלם של סוחרים, יבואנים, שמפרנסים מאות משפחות.

<רפאל כהן: לא היו אותן פגישות שכבודו אמר בסוף הישיבה הקודמת שיהיו.

<רפאל כהן: אנחנו נמצאים פה במעין חוסר, למרות שיש מכתבים, שנשלחו אמנם במיילים.

איתן כבל: תודה.

איתן כבל: בבקשה.

<עדי ארקין: תקנות הדיג (תיקון), התשע"ו–2015

איתן כבל: תעצרי פה.

איתן כבל: גברתי, רצית להעיר.

<מירב תורג'מן: רציתי להעיר, ברשותך, לגבי סעיפי ההסמכה.

<מירב תורג'מן: מליאת הכנסת אישרה אתמול תיקון לסעיף 21א לחוק-יסוד: הכנסת ומחקה את סעיף 21א(א) לחוק-יסוד: הכנסת.

<מירב תורג'מן: לכן ככל שהתיקון ייכנס לתוקף לפני פרסומן של התקנות האלה, לפני האישור, אז אנחנו נסדיר את ההפניה לסעיף הזה.

איתן כבל: אני מבקש שיינתן הסבר על הסעיף שקראנו.

<ניר פרוימן: אני מנהל אגף הדיג במשרד החקלאות, פקיד הדיג הראשי.

<ניר פרוימן: קודם כול, עד עכשיו הוקרא סעיף ההגדרות.

<ניר פרוימן: לבד מתיקון אחד, שמתייחס למחיקת המילים "תעלות המים", שלמעשה הוא דבר ארכאי שנשאר אולי מימי המנדט הבריטי, תעלות מים היום משמשות אגודות מים ואולי אזורים בעמק החולה והם לא מקור אפקטיבי לדיג, כל שאר הדברים הם בעצם הגדרות של שיטות הדיג שאליהן אנחנו מתייחסים בהמשך התקנות.

איתן כבל: יש למישהו הערות על ההגדרות?

איתן כבל: אין.

איתן כבל: תודה.

איתן כבל: אני מעלה להצבעה את ההגדרות שהוקראו.

<לאה ורון: אדוני היושב-ראש, חבר הכנסת איציק שמולי מצביע במקום חברת הכנסת איילת נחמיאס ורבין, חברת הכנסת מרב מיכאלי מצביעה במקום חבר הכנסת יוסי יונה, חברת הכנסת תמר זנדברג מצביעה במקום חבר הכנסת עיסאווי פריג' וחבר הכנסת עודד פורר מצביע במקום חבר הכנסת חמד עמאר.

איתן כבל: תודה.

נורית קורן: לפני שאנחנו מצביעים על ההגדרות, בכל מקום שידברו על הכנרת, מה קורה פה?

איתן כבל: אין עדיין משמעות.

איתן כבל: זה רק הגדרות.

עודד פורר: אם נריב על הסעיף הזה.

עודד פורר: ..

נורית קורן: אני לא רבה.

נורית קורן: רק רציתי לוודא.

איתן כבל: מי בעד תקנה 1 ותקנה 2(1) ו-(2)?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: נמנעים –

איתן כבל: אושר.

<נגה רובינשטיין: יש לי שאלה לייעוץ המשפטי.

<נגה רובינשטיין: אני מייצגת מכמורתנים.

<נגה רובינשטיין: מה קורה אם יש הגדרות מסוימות כאן ואילו ברישיונות יש הגדרות שונות וגם הסדרה שונה?

<נגה רובינשטיין: לפי תפיסת משרד החקלאות הרישיונות יכולים לייצר הסדרה מקבילה שונה מן התקנות בכנסת ובלא צורך באישור הוועדה.

איתן כבל: אני קודם כול מטפל בתקנות.

איתן כבל: אם כתוצאה מכך יהיו עניינים כאלה ואחרים שצריך לתת להם מענה, נצטרך להתמודד עם זה.

עודד פורר: יכול להיות שכדאי להוסיף סעיף בתקנות, שרישוי יינתן רק בהתאם לתקנות.

רועי פולקמן: אם תוכלי רק להציג את עצמך שוב.

<נגה רובינשטיין: אני עורכת-דין ממשרד גולדפרב זליגמן, מייצגת 17 מכמורתנים.

איתן כבל: האם יש למישהו הערות?

איתן כבל: אין.

איתן כבל: אני מעלה להצבעה את תקנה 2, פסקאות (3) ו-(4).

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: נמנעים –

איתן כבל: אושר.

<לאה ורון: חברת הכנסת יעל כהן פארן מצביעה במקום חבר הכנסת יוסי יונה ולא חברת הכנסת מרב מיכאלי.

<מירב תורג'מן: תוכלי בבקשה להסביר לפני שהיושב-ראש מעלה את זה להצבעה?

<עדי ארקין: התיקון הוא טכני למעשה.

<עדי ארקין: אנחנו נפרסם טופס קבלת רישיון דיג.

<עדי ארקין: דוגמה תפורסם באתר האינטרנט של המשרד.

<ניר פרוימן: זה כבר מפורסם באתר האינטרנט של המשרד.

<קריאה: לא ראינו את הטופס הזה.

איתן כבל: רק עכשיו מתקינים אותו.

<ניר פרוימן: אתה מילאת אותו השנה.

<קריאה: זה לא ישתנה?

<קריאה: זאת השאלה.

<ניר פרוימן: לא מתכוונים לשנות אותו.

<קריאה: אבל הם משנים בכל חודשיים.

איתן כבל: חברים יקרים, סלחו לי, עכשיו מאשרים את התקנות, לפי זה.

עבד אל חכים חאג' יחיא: יש לי הערה לתקנה הזאת.

עבד אל חכים חאג' יחיא: אני קורא בין השורות שפשוט הם מבטלים את הרישיונות הקיימים כדי לתת רישיונות חדשים לפי התקנות האלה.

עבד אל חכים חאג' יחיא: עלינו לדעת מה עושים עם הרישיונות הקיימים היום.

עבד אל חכים חאג' יחיא: דוגמת האישור כאן תפורסם.

עבד אל חכים חאג' יחיא: השאלה מה קורה עם הרישיונות שנמצאים היום בתוקף.

עבד אל חכים חאג' יחיא: אני שואל האם זה מבטל את כל הרישיונות ואת הכול צריך להתחיל מחדש.

עבד אל חכים חאג' יחיא: זה מה שאני קורא בין השורות.

איתן כבל: העניין ברור.

איתן כבל: בבקשה.

<ניר פרוימן: אענה, ברשותך, אדוני היושב-ראש.

<ניר פרוימן: רישיונות דיג ניתנים על-פי פקודת הדיג, על-פי החוק, אחת לשנה.

<ניר פרוימן: בעבר היה מקובל שמחדשים רישיונות דיג באופן אוטומטי, היה טופס מקובל, היסטורי, לקבלת רישיון דיג, טופס אחיד בין לדייגים מקצועיים שמתפרנסים מדיג ובין לדייגים ספורטיביים.

<ניר פרוימן: דיברנו בישיבה הקודמת על העובדה שאנחנו- - -

יעקב פרי: גם דייגים ספורטיביים צריכים רישיון?

<ניר פרוימן: כן.

<ניר פרוימן: כל פעילות דיג, מלבד דיג עם חכה מן החוף, עם רגליים על החוף, מחייבת רישיון דיג על-פי הפקודה.

<ניר פרוימן: העובדה שאנחנו בשנת 2016 הובילה אותנו, בדומה לתקנות רבות אחרות, בסך הכול פרוצדורלית להסדיר את החובה עלינו לפרסם את טופס בקשת הרישיונות לאנשים חדשים.

<ניר פרוימן: בין היתר בכל שנה יש מאות מבקשים, בעיקר לדיג ספורטיבי, ואנשים מבקשים להוציא רישיונות דיג גם לדיג מקצועי.

<ניר פרוימן: אנחנו מפרסמים את זה באתר האינטרנט.

עבד אל חכים חאג' יחיא: שאלתי, מי שיש לו רישיון שקיבל אותו לפני חודש, הוא יישאר בתוקף עד תום השנה ואז הוא יחדש אותו עם הטופס החדש?

<ניר פרוימן: הטופס לא חדש.

<ניר פרוימן: הטופס מפורסם כבר באתר האינטרנט.

<ניר פרוימן: זה מה שנקבע כאן.

<ניר פרוימן: טופס יכול להשתנות.

איתן כבל: רק רגע, אתה בלחץ, אתה חושב שהוא עכשיו שם לך איזה מארב רכב, אתה עונה לו באופן מכווץ.

איתן כבל: בסך הכול הוא רצה לדעת.

איתן כבל: העניין ברור.

איתן כבל: לא משנים את הטופס.

איתן כבל: גם אם הטופס ישתנה, בכל מקרה אין לזה רבותא לגבי הצורך פעם בשנה לקבל את הרישיון.

עבד אל חכים חאג' יחיא: הרישיון נשאר בתוקף?

עבד אל חכים חאג' יחיא: זו השאלה.

איתן כבל: הרישיון נשאר בתוקף עד סיום המועד שלו.

<נגה רובינשטיין: אפשר לשנות בטופס מנוֹסח התקנות?

<נגה רובינשטיין: זאת אומרת, אם התקנות אומרות אל"ף, האם בתוך הרישיונות הנוסח, כפי שיהיה, ההוראות שלכם יכולות לסטות מן התקנות?

איתן כבל: חברים יקרים, עוד לא התחלנו ואתם כבר מעבירים אותנו למה שיירשם.

איתן כבל: אני רוצה לסיים את התקנות.

איתן כבל: יש שאלות שעלולות לנבוע כתוצאה מכניסת התקנות החדשות לתוקף, אך טבעי הוא.

<נגה רובינשטיין: אגיד במשפט אחד, אדוני היושב-ראש.

<נגה רובינשטיין: מכיוון שהיום האנשים האלה יושבים קרוב לחודשיים בבית- - -

איתן כבל: סליחה, אני לא בדיון בבג"ץ.

איתן כבל: אני עכשיו מעביר את התקנות.

איתן כבל: אנחנו דנים בתקנות.

איתן כבל: אין לי בעיה לנסות להבין בסוף הדברים איפה הם עומדים, מה ההשלכה, האם לקבוע הוראות מעבר או דברים מן הסוג הזה.

איתן כבל: אני רוצה שקודם כול תהיה לי התמונה.

איתן כבל: ברור שיש כאן מידה של השפעה, אין על כך ויכוח.

איתן כבל: אני רוצה רק להתקדם עם התקנות.

<קריאה: יש סיבה מסוימת למה הוא לא פרסם את זה.

איתן כבל: סליחה, אל תענה.

איתן כבל: אני עכשיו מקיים דיון.

איתן כבל: אני מנסה לעזור גם לכם.

איתן כבל: אל תפריע לי לעזור לכם.

איתן כבל: אם אתה תכניס כל רגע את הקפיצות שאינן במקומן זה לא ילך.

איתן כבל: תוכל לקפוץ בחוץ בלי להפריע לעצמך אפילו.

איתן כבל: פה זה לא יקרה, פשוט מאוד.

<ניר פרוימן: אני יכול להרגיע אותם.

איתן כבל: אל תרגיע אותם עכשיו.

איתן כבל: כאשר אתה מרגיע זה נהיה יותר גרוע...

עודד פורר: יכול להיות שהוא מגריע.

עודד פורר: אדוני, בתקנה 2(1) כתוב ש"פקיד הדיג הראשי רשאי לתת לאנשים המתאימים, לפי שיקול דעתו, רישיונות לדוג", מה שמשאיר את הכול פתוח ובעצם מייתר את התקנות.

עודד פורר: אני חושב שצריך למחוק את שלוש המילים הללו, "לפי שיקול דעתו", בתקנה 2.

<קריאה: זה משאיר שיקול דעת.

<קריאה: בהחלט כך צריך להיות.

<קריאה: "לפי שיקול דעתו" – זה אומר שאנחנו לא עובדים.

איתן כבל: אנחנו דנים כרגע בתקנות שמונחות לפנינו.

איתן כבל: רוצה חבר כנסת, כפי שעשיתי עכשיו בדיון בחוק אחר, סוער לא פחות, יביא הצעה אחרת.

איתן כבל: זה לא נוגע כעת לתקנות האלה.

איתן כבל: אם אתחיל לעבור בכל חוק- - -

עודד פורר: אני מתייחס לתקנות שאנחנו מדברים עליהן.

איתן כבל: אנחנו מתייחסים לנוסח שמונח בפנינו, זו הצעת התקנות.

<שמעון אזולאי: אבל זה החלטה דיקטטורית.

איתן כבל: שוב אתם לוקחים אותי לעניינים האלה?

איתן כבל: היה לכם חודשים שבמהלכם דיברנו על הדיקטטורה של משרד החקלאות.

איתן כבל: בשביל זה ניסינו למצוא את הפתרונות.

איתן כבל: אנחנו פה.

איתן כבל: אני לא מוכן לסטות מן הדיון כי אחרת לא נסיים אותו ולא יעזור לאף אחד.

<רפאל כהן: אני נציג של כל העותרים בבג"ץ 3237/16, פורום הדיג הספורטיבי, "יעד – התנועה לשמירת זכויות הדייגים הספורטיביים והחי הימי", וגם במקרה הזה מטעם היבואנים, החנויות ועובדיהם העותרים בבג"ץ 3237/16.

<רפאל כהן: יש לי הערה קטנה מאוד לסדר.

<רפאל כהן: אני חושב שצריך להורות שהטופס המצורף יכלול את כל אפשרויות הדיג בכל הסגנונות, בכל המקומות בארץ.

<רפאל כהן: אחר-כך שיחליט.

<רפאל כהן: למה?

<רפאל כהן: החליט אדון פקיד הדיג לפני זמן מה שהוא לא נותן יותר רישיונות לדיג ספורטיבי באילת.

<רפאל כהן: למה?

<רפאל כהן: כי התחשק לו.

<רפאל כהן: קודם כול שהטופס יכיל את הכול.

<רפאל כהן: אחר-כך הוא יכול לסרב לתת רישיון.

<רפאל כהן: הוא לא יכול לעשות טופס אחר.

איתן כבל: ברור.

איתן כבל: אדוני המנהל, מה תגובתך?

<ניר פרוימן: אני לא בחרתי להפסיק את הדיג הספורטיבי באילת.

<ניר פרוימן: בואו נעמיד דברים על דיוקם.

<ניר פרוימן: זו הייתה המדיניות לאורך שנים.

<ניר פרוימן: אני מנהל אגף הדיג מזה כשנתיים.

<ניר פרוימן: יכול להיות שאנחנו אוכפים את המדיניות אבל היא בטח לא השתנתה מן הבחינה הזאת.

<ניר פרוימן: להיפך, אנחנו שוקלים היום בדיונים מקצועיים- - -

<רפאל כהן: מאז קום המדינה ועד לפני שנתיים לא נרשם ולו דוח אחד.

<רפאל כהן: עכשיו הוא אוכף.

איתן כבל: יש לי שאלה אליך.

איתן כבל: אנחנו עוסקים בדיני אכיפה עכשיו?

איתן כבל: בסעיף אכיפה?

איתן כבל: לא.

איתן כבל: ביקשת לדבר בפתיחה, נתתי לך להגיד את שמות כל אלה שאתה מייצג אותם.

בוא נראה אותך חוזר עליהם.

..

<ניר פרוימן: מה השאלה?

איתן כבל: הוא שואל שאלה אחרת לגמרי ואתה עונה על משהו אחר.

איתן כבל: הוא שאל, יש היום טופס מקוון.

איתן כבל: הוא אומר: לכל שיטת דיג או לכל מקום בארץ יש טופס נפרד.

איתן כבל: הוא שואל: למה לא תעלה את הכול על טופס אחד?

איתן כבל: אתה הרי ממילא הריבון נכון לרגע זה ואז אל תאשר לו מה שאתה לא רוצה.

איתן כבל: אני לא יודע למה זה חשוב כל-כך אם אתה ממלא טופס כזה או אחר.

<רפאל כהן: הוא פשוט מוריד את אילת ואז אי אפשר לקבל רישיון באילת, למשל.

<רפאל כהן: למשל הוא יוריד דיג מקיאק מחר אז אי אפשר יהיה לבקש רישיון.

<רפאל כהן: במקום כל הסרט הזה, שהטופס יכלול את כל הסגנונות בכל המקומות בארץ ובזה סיימנו.

<רפאל כהן: אני לא נכנס לדברים האחרים, יחליט מה שהוא רוצה.

<ניר פרוימן: ככל שנקבע כמדיניות שנכון לתת רישיונות דיג ספורטיביים באילת, ואנחנו דנים בזה, יהיה נכון למקם בטופס, שנמצא באתר האינטרנט כבר מחודש נובמבר שנה שעברה, את הבקשה גם לדיג במפרץ אילת.

<ניר פרוימן: אחרת, זה ייראה קצת הזוי.

איתן כבל: נכון לרגע זה אי אפשר?

<ניר פרוימן: נכון.

איתן כבל: תודה רבה.

איתן כבל: אין מקום לזה בטופס.

איתן כבל: כשיחליטו שמתירים דיג ספורטיבי באילת נחזיר את זה לטופס.

<רפאל כהן: אין על זה איסור בחוק.

<רפאל כהן: הוא ממציא את האיסור, צריך להבין.

איתן כבל: זה פיליבסטר של אורח.

איתן כבל: בואו נתקדם.

איתן כבל: יש לכם עתירה מספר 3237 בבג"ץ, תוסיפו את עתירה 3238.

איתן כבל: אני לא עוסק עכשיו בעניין הזה.

<פואד נסאר: מכובדי, בישיבה הקודמת כבודך ביקש ממנכ"ל משרד החקלאות להיפגש איתי ועם הנציגים בכדי להתקדם בכל התקנות האלה שעכשיו מונחות לפניכם, ואנחנו מתכתשים.

<פואד נסאר: זה לא קרה, אדוני.

<פואד נסאר: פניתי עשרות פעמים, גם למנכ"ל המכובד, שלא ענה עד היום, וגם למנהל האגף ולא היה דיון אחד בכדי להתקדם.

<פואד נסאר: עוד יותר, לפני מספר ימים ביקשתי ממנהל האגף: בוא ניפגש לפני שיתקיים הדיון הזה בכנסת, אולי נגיע להסכמות.

<פואד נסאר: גם זה לא קרה.

<פואד נסאר: אני מבקש ממך בכל לשון של בקשה לדחות את העניין הזה.

איתן כבל: פופו, אתה חבר שלי שנים רבות מאוד.

איתן כבל: אתה לוקח אותי למקום שאני כבר לא נמצא בו.

<פואד נסאר: נכון, אבל אני עשיתי את מה שביקשת.

<פואד נסאר: הם לא עשו.

איתן כבל: פופו חברי, אני לא שם.

איתן כבל: אנחנו עכשיו דנים.

איתן כבל: עכשיו אתה פה.

איתן כבל: לא צריך אותם.

איתן כבל: אני פה, אנחנו כאן חברי הכנסת.

איתן כבל: יש כאן אנשי מקצוע שגם יודעים לייצג את עמדתך בעניין הזה.

איתן כבל: בואו ננצל את ההזדמנות הזו, במקום להתחפר במקום בואו נתקדם.

איתן כבל: אין לנו הערות מהותיות.

<פואד נסאר: יש לנו הערות.

<פואד נסאר: פה מדברים על אינטרנט.

<פואד נסאר: סליחה, אני רוצה שכולם ישמעו אותי.

<פואד נסאר: מצער אותי להגיד ש-90% מן הדייגים אנאלפביתים, אין להם אינטרנט ולא יודעים לפתוח אינטרנט ולא יודעים מאיפה מביאים אינטרנט.

<פואד נסאר: אז אנא שמשרד החקלאות המכובד, במקום שיגיד אינטרנט, שיגיד משהו אחר.

איתן כבל: גם זה.

איתן כבל: עסקנו כאן רק בדוגמה של הטופס.

איתן כבל: אני לא יודע אם זה כאן אבל בכל מקרה כל פרסום היום – העברתי חוק רק לפני כמה ימים על עניינים אחרים ממקום אחר ואמרנו שלא כל האנשים מומחים בכול.

איתן כבל: אין לי ספק, ואנחנו נוודא את זה, שאת הטפסים האלה אפשר יהיה לקבל גם במשרד החקלאות בצפון, בדרום ובמרכז.

איתן כבל: לא במקום הזה.

איתן כבל: זה לא המקום הנכון.

איתן כבל: כאן בסך הכול התעסקו בעניין הטופס.

זה לא דוגמה של הטופס אלא נקבע איפה הוא יפורסם.

אין בעיה להוסיף.

איתן כבל: עודד פורר צודק.

איתן כבל: איך אתם נותנים לי מענה בעניין הזה?

<ניר פרוימן: הטפסים נמצאים באופן קבוע גם במשרדי אגף הדיג בבית דגן, בטבריה ובחיפה.

<ניר פרוימן: מי שרוצה, מקבל אותם.

איתן כבל: גמרנו.

איתן כבל: תודה.

<נגה רובינשטיין: אפשר יהיה לשלוח אותם בפקס למי שיבקש את זה בשיחת טלפון?

איתן כבל: חברים, אני מבין שיש התרגשות רבה.

איתן כבל: ניר פרוימן, אני מבקש שיתווסף, שלא תיפול שגגה, שזה יפורסם באתר האינטרנט של המשרד ואפשר יהיה לקבל את זה גם בסניפי אגף הדיג של משרד החקלאות.

עודד פורר: אם יש את משרד החקלאות הם יכולים לשלוח את זה.

<קריאה: שיוכלו לקבל את הטופס בכל הסניפים.

איתן כבל: חברים, אתם משכנעים אותי?

איתן כבל: כבר הסכמתי.

עודד פורר: תן לריב קצת, שיהיה מאתגר...

איתן כבל: ניתן יהיה לקבל את הטופס גם בכל סניפי אגף הדיג של משרד החקלאות.

<שאדי עזאם: יש לי הערה לא בעניין הטופס אלא בסוגיה של שיקול הדעת של פקיד הדיג.

איתן כבל: לא, אני מדבר עכשיו על מה שקראנו.

<שאדי עזאם: כבר התייחסתם לזה בדיון.

<שאדי עזאם: אני מייצג את ארגון הדייגים בישראל.

<שאדי עזאם: לגבי שיקול הדעת, ציינת שצריך למחוק את הקטע של שיקול הדעת של פקיד הדיג להנפיק רישיונות.

<שאדי עזאם: הרי המדיניות של משרד החקלאות היום היא לא להנפיק יותר רישיונות- - -

איתן כבל: שאדי עזאם, אני מתנצל.

איתן כבל: חברים, או שתעקבו אחרי הדברים שלנו או לא.

איתן כבל: כבר עניתי לחברי עודד פורר שאנחנו לא דנים עכשיו בסעיפים הללו.

<שאדי עזאם: תן לי רק לסיים.

איתן כבל: אני עוצר אותך.

איתן כבל: יהיה לנו עוד פה מספיק בהמשך.

איתן כבל: למה אני אומר את זה?

איתן כבל: כפי שאני עושה לחברי הכנסת, בדיוק אותו דבר, כשהם לוקחים אותי לכל מיני מחוזות אחרים, אני עוצר אותך.

איתן כבל: תודה.

איתן כבל: בבקשה תקראי את התיקון.

<מירב תורג'מן: אם כך, הנוסח יהיה "בתקנה 2(2א) לתקנות העיקריות, בסופה יבוא: "טופס כאמור ניתן יהיה לקבל במשרדי אגף הדיג של משרד החקלאות בתל-אביב, חיפה או טבריה כפי שמופיע בתקנה 2 לתקנות העיקריות וכן דוגמת טופס לפי תקנת משנה זו תפורסם באתר האינטרנט של המשרד".

<מירב תורג'מן: "

איתן כבל: תודה.

איתן כבל: מי בעד?

איתן כבל: ירים את ידו.

עבד אל חכים חאג' יחיא: אני רוצה לומר דבר מה.

עבד אל חכים חאג' יחיא: במקום לקרוא את השמות שלהם אני מציע לומר "בכל המשרדים".

עבד אל חכים חאג' יחיא: למה?

עבד אל חכים חאג' יחיא: כי יכול להיות שיפתחו עוד סניף.

<מירב תורג'מן: נצמדתי לנוסח בתקנות העיקריות.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: נמנעים –

איתן כבל: התקנה אושרה.

<עדי ארקין: התיקון הראשון הוא תיקון טכני.

<עדי ארקין: "הנעה" – זה הביטוי הנכון מקצועית.

<עדי ארקין: הטופס השני שעליו מדובר הוא טופס רישיון לספינה.

<עדי ארקין: כבר אומר שאנחנו מקבלים את הערת אדוני לעניין התיקון בתקנה 2, שיהיה זהה.

<מירב תורג'מן: את הטופס ניתן יהיה לקבל?

<מירב תורג'מן: אז צריך לציין.

<תמי מור: אני מן הלשכה המשפטית במשרד החקלאות.

<תמי מור: כאשר אנחנו אומרים שמשרדי האגף נמצאים בתל-אביב חיפה וטבריה, אז תל-אביב היה בזמנו, עכשיו זה בית-דגן.

<תמי מור: בכל מקום שכתוב "תל-אביב" צריך לשנות ל"בית-דגן".

<שמעון אזולאי: למה לא שיישלח בדואר ופשוט תגמרו את הסיפור?

<שמעון אזולאי: על מה כל הוויכוח?

עודד פורר: עד שיגיע כבר הדואר אני לא יודע מה יהיה עם הספינה שלך.

עודד פורר: ..

איתן כבל: מי בעד תקנה 4 עם התוספות והתיקונים?

איתן כבל: ירים את ידו.

איתן כבל: מי נגד?

איתן כבל: מי נמנע?

איתן כבל: בעד – רוב

איתן כבל: נמנעים –

איתן כבל: התקנה אושרה.

איתן כבל: נעצור כאן.

איתן כבל: אתן לכם להתייחס, ברור, לשם כך התכנסנו.

איתן כבל: אנחנו עוסקים עכשיו במכמורתנים.

איתן כבל: ראשון ידבר ניר פרוימן ממשרד החקלאות שיציג את התקנה.

איתן כבל: אחר-כך אאפשר לדייגים להציג את עמדתם ואאפשר לחברה להגנת הטבע להציג את עמדתה.

איתן כבל: לא ידברו כמה מכמורתנים.

איתן כבל: אתם צריכים להחליט מי מכם מדבר.

איתן כבל: אם לא, לא נסיים.

איתן כבל: ואתן גם לד"ר דני גולני להציג את הדברים.

איתן כבל: אם יש כאן מומחה נוסף, אבל מומחה, לא דייג, אתן לו להתייחס.

<קריאה: רשות הטבע והגנים.

איתן כבל: גם רשות הטבע והגנים יוכלו להציג את הדברים.

<פואד נסאר: סליחה, אדוני, יש מומחה אבל לא זימנו אותו, ד"ר אורן סונין.

איתן כבל: פופו, עשה לי טובה, יש לי כבר דוקטורט על אורן סונין, כולל על מכתב השימוע שלו.

איתן כבל: מה, באנו לפה עכשיו כמו משה דיין, שעושה עכשיו את נציב שירות המדינה?

<פואד נסאר: שאלת אם יש מומחים אז עניתי לך עכשיו.

איתן כבל: אני נפגשתי אתו.

איתן כבל: בבקשה, ניר פרוימן, אנא הצג.

<ניר פרוימן: בשביל להציג את ההתייחסות הברורה לנושא העומק בדיג המכמורת אני חייב להגיד- - -

<קריאה: דבר למיקרופון.

<קריאה: לא שומעים אותך.

<קריאה: אתה מדבר על העתיד שלנו.

<קריאה: דבר לאט ולמיקרופון, בבקשה.

<ניר פרוימן: כדי להתייחס לנושא הטעון של העומק, חשוב להגיד שלושה משפטים ראשונים, אולי בתשובה לְמה שאמר חבר הכנסת איתן ברושי בדבריו.

<ניר פרוימן: כל נושא הדיג הוא נושא של מאזנים.

<ניר פרוימן: הדבר הבולט והברור בניהול ממשק הדיג ובניהול הדיג, תוקף הסמכות שלנו בחוק הוא בעצם לאפשר את שגשוג ושמירת המשאב, בין היתר למטרה החשובה של הוצאת הדגים גם לטובת הציבור על-ידי הדייגים.

<ניר פרוימן: כדי לעשות את זה צריך להסתכל על התמונה המלאה.

<ניר פרוימן: התמונה המלאה כוללת בעצם את המקום שבו הדגים גדלים, מתפתחים וניזונים ואת המקום שבו פועלות הספינות בשיטות הטכנולוגיות שבעזרתן מוציאים את הדגים מן הים.

<ניר פרוימן: בדומה למרבית מדינות הים התיכון, ששם צריך להגיד ביושר המגבלות בנושא דיג מכמורת קפדניות ומחמירות יותר ברוב הדברים מזה שנים רבות, אנחנו הסתכלנו בנקודת הזמן הזאת כאשר הכנו את התקנות – שהוגשו אגב רק בנובמבר האחרון, לא לפני 4 שנים – בעצם על מדף היבשת, באזור היבשה, הקרקעית של הים.

<ניר פרוימן: זה חלק מן האזור שבו פעילוֹת בעיקר ספינות המכמורת והדרך שבה הן גוררות רשתות.

<ניר פרוימן: קרקעית הים מכילה אזור עשיר של סלעים, רכסים, שוניות, סביבה שבה דגים צעירים וקטנים מתרבים ואוכלים ומהווים בעצם את המשך ההתרבות והגדילה שבסופו של דבר נלכדת ברשתות הספינות כאשר הדגים גדולים.

<ניר פרוימן: כאשר מסתכלים על המפה הבתימטרית, המפה של קרקעית הים בישראל, עבודות שנכון שלפני שנים רבות היו חסרות אבל בשנים האחרונות, בעקבות פעולות שביצעו בין היתר החברה לחקר ימים ואגמים בישראל, פעילות שנעשתה כדי ללמוד טוב יותר גם בישראל על קרקעית הים, אלה דברים שחלקם היו מוכרים בעבר אבל בצורה הרבה יותר שטחית, אנחנו למדים שכדי לשמור על הקרקעית ולהרחיק את הספינות ממקומות שבהם מתרחשת מרבית התפתחות הדגה, בעיקר במים הרדודים, יש לקבוע איזה חיץ שהוא מאוד-מאוד לגיטימי.

<ניר פרוימן: החיץ הזה נותן מענה לשתי מטרות.

<ניר פרוימן: מטרה אחת היא הפרדה גם במרחב בין פעילות הדיג החופית של קבוצה גדולה של דייגים, שנציגים שלהם נמצאים גם פה, לבין דיג המכמורת של ספינות שפעילות גם בעומקים של עד מאות מטרים ובמרחקים של קילומטרים מן החוף.

<ניר פרוימן: הדבר השני הוא שמירה על המשאב, במקרה הזה על התשתית שמהווה את מקום הריבוי, השגשוג והגדילה של הדגים.

<ניר פרוימן: זה בעצם מה שיצר את הקביעה של 40 מטרים.

איתן כבל: תודה.

<שמעון אזולאי: תן לנו לענות.

איתן כבל: חברים, כבר הודעתי שאתם תדברו.

איתן כבל: אני יודע שאתה "חם".

<שמעון אזולאי: אנחנו "רותחים", לא "חמים".

<שמעון אזולאי: לשמוע ערמה של "חארטות" ככה ולשתוק?

<שמעון אזולאי: אי אפשר.

איתן כבל: חברים, תנו לי לנהל את הדיון.

איתן כבל: לנהל דיון בינתיים אני יודע לא רע.

<שמעון אזולאי: אני מנמל אשדוד, מדייגי המכמורת בישראל.

<שמעון אזולאי: עוד לא שמעתי באף מקום שיש עד 40 מטר בעיה אקולוגית.

<שמעון אזולאי: אם הייתה בעיה אקולוגית לא היו נותנים לצינור הגז לעלות על 30 מטר לאורך כל החוף ולאורך השונית, על הרכס של הכורכר.

<שמעון אזולאי: אז פתאום עכשיו נהיה 40 מטר?

<שמעון אזולאי: שנתרחק מהצינור?

<שמעון אזולאי: מה הבעיה?

<שמעון אזולאי: אין שום קשר אקולוגי לגידול של הדגים, לכינוס, לכל הסיפורים.

<שמעון אזולאי: איזה הסבר מדעי יש לקביעה של 40 מטר?

<שמעון אזולאי: מאיפה זה בא, אם לא כדי לא להפריע לצינור הגז?

<שמעון אזולאי: זה הכול.

<שמעון אזולאי: הצינור חרץ את המדינה לשתיים לאורך 180-200 קילומטרים, הוא לא מפריע, אבל כאשר אזולאי בא עם הרשת פתאום הוא מפריע.

<שמעון אזולאי: אדוני, אני מבקש למחוק את התקנה הזאת ולא לאשר אותה.

<שמעון אזולאי: אין שום קשר בין המציאות ל-40 מטר.

<שמעון אזולאי: רבותינו הבריטים מן המנדט שהיו יורדי-ים, שמיפו את כל כדור הארץ ואת כל הימים והאגמים בעולם, הם קבעו 15 מטר.

<שמעון אזולאי: תגידו שאתם רוצים לשנות ל-20 מטר, משהו נורמלי, בסדר, אבל מאיפה הבאתם את ה-40 מטר הזה?

<שמעון אזולאי: לְמה הוא קשור?

<שמעון אזולאי: תודה רבה.

איתן כבל: תודה.

איתן כבל: החברה להגנת הטבע, בבקשה.

<אלון רוטשילד: תודה, אדוני.

<אלון רוטשילד: אני מן החברה להגנת הטבע.

<אלון רוטשילד: אנחנו חושבים שהתקנה הזאת היא אחת החשובות ביותר שיש בתקנות האלה, בשל 4 סיבות.

<אלון רוטשילד: סיבה ראשונה היא הגנה על הדגה הצעירה.

<אלון רוטשילד: הדגה הצעירה בכל העולם, וגם בישראל, נוטה לשהות יותר במים הרדודים.

<אלון רוטשילד: דוח שהוציא ד"ר ניר שטרן מאוניברסיטת תל-אביב ממש לפני 4 חודשים מראה את זה בצורה ברורה מאוד ממחקרים בישראל במכמורת, זה לא משהו תיאורטי.

<אלון רוטשילד: חשוב לי לציין, אדוני היושב-ראש, שההגנה על הדגה הצעירה חשובה במיוחד בשביל המשאב עצמו.

<אלון רוטשילד: רוב הדייגים בישראל הם לא דייגי מכמורת.

<אלון רוטשילד: רוב הדייגים בישראל צורכים את הדגים בצורתם היותר גדולה ובוגרת.

<אלון רוטשילד: פגיעה בהם במים הרדודים, פוגעים בדגים הצעירים ואז יש פחות דגים בוגרים לשאר הדייגים.

עודד פורר: מה זה מים רדודים?

<אלון רוטשילד: רדודים – מ-40 מטר.

<אלון רוטשילד: אנחנו גם חילקנו לכם- - -

<קריאה: למה לא 60 מטר?

איתן כבל: די, סליחה, עכשיו מתקיים דיון מקצועי.

איתן כבל: אתה לא לבד פה ולא כל החוכמה ניתנה רק לך.

איתן כבל: יש כאן חבורה של אנשים.

איתן כבל: חברי הכנסת צריכים לקבל את ההחלטה בסופו של עניין בצורה מושכלת.

איתן כבל: אם אתה חושב שאתה כל פעם תתפרץ ודעתך תישמע יותר מאשר של האחרים – לא.

איתן כבל: אנחנו אמורים להשתכנע.

איתן כבל: אל תענה לי.

<קריאה: למה 40 מטר?

איתן כבל: תודה רבה.

איתן כבל: אני יודע לשאול את השאלות טוב יותר ממך.

איתן כבל: עוד מילה אחת, אני כבר מודיע לך, בפעם הבאה תהיה בחוץ.

איתן כבל: בבקשה.

<אלון רוטשילד: לשאלתו של חבר הכנסת, אני לא יודע אם קיבלת את הדף הזה.

<אלון רוטשילד: בשקף 3, בגמר המחקר של ניר שטרן בדקו במכמורת בישראל את שיעור הדגים הצעירים במכמורת וראו שעד 40 מטר שיעור הדגים הצעירים מאוד-מאוד גבוה.

<אלון רוטשילד: שוב, זה לא רק בעיה לטבע.

עודד פורר: לא קיבלתי את הנייר.

עודד פורר: עד 40 מטר זה אומר עד 40 מטר.

עודד פורר: גם 20 זה עד 40 וגם 15 זה עד 40.

<אלון רוטשילד: לא.

<אלון רוטשילד: יש חתך ב-20 וחתך ב-40.

<אלון רוטשילד: אשמח להעביר לך את החומר, אבל זה מחקר שנעשה.

<אלון רוטשילד: זאת בעיה שהיא לא רק בעיה לטבע, היא בעיקר בראש ובראשונה בעיה לשאר הדייגים, שהם רוב הדייגים בישראל.

<אלון רוטשילד: זה סוגיה ראשונה.

<אלון רוטשילד: סוגיה שנייה, צבי הים.

<אלון רוטשילד: על-פי מחקר של יניב לוי מרשות הטבע והגנים מרבית צבי הים נפגעים.

איתן כבל: שמעון אזולאי, כבר דיברתם.

<שמעון אזולאי: אני רוצה להתייחס לעניין השקפים.

איתן כבל: נו, באמת.

איתן כבל: אתה חושב שעכשיו אתה בדיון בחברה להגנת הטבע?

<קריאה: כלבי ים- - -

איתן כבל: צא החוצה.

איתן כבל: תודה רבה.

<קריאה: אבל הם משקרים.

איתן כבל: תודה.

איתן כבל: צא החוצה.

<אלון רוטשילד: מחקר של רשות הטבע והגנים הראה שמרבית צבי הים נפגעים ברשתות עד עומק של 40 מטר.

<אלון רוטשילד: פגיעה שלישית היא ברכס הכורכר.

<אלון רוטשילד: על-פי מיפוי של החברה לחקר ימים ואגמים, כפי שמופיע בעמוד 2 בחומר שחילקנו, רכס הכורכר הוא סוג של שונית אלמוגים, השטחים הרגישים ביותר שנמצאים בים התיכון, המקבילה של שונית האלמוגים.

<אלון רוטשילד: יש רכס כורכר בעומק של 30 ומשהו מטר.

<אלון רוטשילד: חשוב מאוד להגן עליו.

<אלון רוטשילד: הסוגיה האחרונה, אמנם זה לא אינטרס של שמירת הטבע אבל בהחלט יש עניין, כפי שאמר פקיד הדיג, להפריד בקונפליקטים בין דייגים חופיים לבין דייגי מכמורת.

<אלון רוטשילד: סליחה שאני מדבר בשמם.

<אלון רוטשילד: דייג חופי ששם רשת עמידה שעומדת על המים- - -

עבד אל חכים חאג' יחיא: מה הגובה שלה?

<אלון רוטשילד: היא יכולה להגיע ל-30 מטר, 20 מטר.

עבד אל חכים חאג' יחיא: איך הם דגים בגובה 15 מטר?

<אלון רוטשילד: אבל המכמורת גוררת את הקרקעית, לא משנה הגובה של רשת העמידה, היא מגיעה לקרקעית.

<קריאה: מגיעים ל-14 מטר ב-30 מטר עומק?

<אלון רוטשילד: כששמים רשת על הקרקעית ועוברת עליה מכמורת היא נגררת.

עבד אל חכים חאג' יחיא: פשוט מאוד זה לא הגיוני.

<דן בילו: למה לומר את כל השקרים האלה?

<דן בילו: הכול שקרים.

<דן בילו: אנחנו בים ומכירים.

איתן כבל: חברים, אתן לכם להתייחס.

איתן כבל: אני חוזר ואומר, זו דעתו, בכל הכבוד, ואני מחשיב אותה לא פחות מאשר אחשיב את דעתך.

<נגה רובינשטיין: אני מייצגת מכמורתנים.

<נגה רובינשטיין: אנחנו באים כאן לתקנות שכפי שנאמר כאן לא פוגעות בעיסוק אלא גודעות את העיסוק.

<נגה רובינשטיין: חלקכם הייתם בעלי עסקים פרטיים.

<נגה רובינשטיין: עסק פרטי שעוצר את העבודה שלו ל-3 חודשים וחלות עליו כאלה מגבלות הוא עסק מת, אין כאן שאלה של איזונים.

<נגה רובינשטיין: כשמדברים על תשתית עובדתית, קודם כול ברמה המשפטית יש פגיעה בעיסוק, יש פגיעה בקניין.

<נגה רובינשטיין: התשתית העובדתית חייבת להיות מוצקה.

<נגה רובינשטיין: אנחנו לא קיבלנו את התשתית העובדתית, היא לא הוצגה לנו.

<נגה רובינשטיין: היא גם לא מוצגת כאן בוועדה.

<נגה רובינשטיין: בדיון בבית-המשפט היה ברור מהדברים של בית-המשפט שהתשתית העובדתית חייבת להיות מוצגת.

<נגה רובינשטיין: הכוונה הייתה שהיא תוצג בפני הוועדה, וכך עולה גם מהמסמך של עו"ד איל ינון, היועץ המשפטי לכנסת, מיום 3 ביולי 2016, שמתייחס לכך שיש עניינים עובדתיים לברר אותם.

<נגה רובינשטיין: לכן אנחנו מבקשים שהשאלה העובדתית תידון כאן בשיא הרצינות.

<נגה רובינשטיין: המסמך שהפנה אליו חברי מן החברה להגנת הטבע הוא מסמך שלהבנתי גם ממומן על-ידי החברה להגנת הטבע, צריך לומר את זה למען הגילוי הנאות.

<נגה רובינשטיין: מר אלון רוטשילד הוא חלק מן המסמך.

<נגה רובינשטיין: הנתונים שאנחנו רואים, אם זה המסמך שאליו חברי מכוון, הם מן השנים 2002, 2004, 2006.

<נגה רובינשטיין: יש נתונים משנת 2009 ובסוגריים כתוב "ידע אישי".

<נגה רובינשטיין: לא יכולים להתבסס על נתונים כל-כך ישנים שעל בסיסם גודעים פרנסה של אנשים.

<אלון רוטשילד: הם נתונים משנת 2015 ספציפית לגבי הסעיף הזה.

איתן כבל: אני לא שופט.

<פואד נסאר: החבר אלון רוטשילד אמר שהרשתות של דיג חופי מגיעות עד 30 מטר.

<אלון רוטשילד: לא, של המכמורת.

<פואד נסאר: כך זה עובד פה.

<פואד נסאר: בדיג החופי הרשתות יורדות עד לקרקעית, יש עופרות ויש מצופים והרשת עומדת.

<פואד נסאר: זה יכול להיות 6 מטר, 8 מטר, 12 מטר, עד 18 מטר לכל היותר.

<פואד נסאר: בשביל לשים רשת של 30 מטר גובה צריך להביא "די 9" גדול כדי להרים את הרשת.

<דן בילו: אני עוסק בדיג מכמורת.

<דן בילו: כל מה שנאמר פה הוא שקר אחד גדול.

<דן בילו: נתחיל דבר-דבר.

<דן בילו: אם אפשר להתחיל בעניין ה-40 מטר.

<דן בילו: אין שום מחקר מדעי שקובע 40 מטר.

<דן בילו: זה הכול שקר.

<דן בילו: הם לא יודעים על מה הם מדברים.

<דן בילו: יש קצת סלעים בין ה-30 ל-40 מטר.

<דן בילו: אתה לא יכול לעבור עליהם כי הרשת תיתפס בסלע, פשוט.

<דן בילו: אז אנחנו עוקפים אותו או מלמעלה או מלמטה.

<דן בילו: יש מעט מאוד סלעים.

<דן בילו: אני לא יודע מאיפה בא ה-40 מטר שנקבע פה.

יעקב פרי: מה זאת אומרת לעקוף מלמטה?

<דן בילו: אם אני גורר לכיוון הסלע אני לא יכול להיכנס בסלע.

<דן בילו: הקרקעית תפגע בסלע, הספינה תיעצר והכול יתפוצץ למטה ולא תהיה שם רשת.

<דן בילו: רשת עולה 30,000-40,000 שקל.

<דן בילו: אני לא אעשה את זה.

<דן בילו: אני צריך לעבור את הסלע או מלמטה או מלמעלה.

<דן בילו: יש כמה נקודות קטנות של הכורכר שעליו הם מדברים, וזה לא אלמוגים ולא שום דבר.

<דן בילו: זה דבר אחד.

<קריאה: המכמורת מנועה מלהיכנס שם.

<דן בילו: דבר שני, הם אומרים שבמים רדודים הדגים מתרבים.

<דן בילו: זה מתחת ל-15 מטר.

<דן בילו: המכמורתן עובד על דגים שלא רואים אותם בחוף.

<דן בילו: זה דגי ברבוניה, זה פס צהוב, זה ג'רבידה.

<דן בילו: בלילה אנחנו עובדים על דגי גמברי, שזה פירות ים, וקלמרי.

יעקב פרי: אתה מדבר אל אנשים שלא מבינים.

יעקב פרי: מה זה "לא רואים את הדגים האלה בחוף"?

יעקב פרי: אלה דגים שלא גדלים על-יד החוף?

<דן בילו: הדגים שאני מדבר עליהם לא גדלים על-יד החוף.

יעקב פרי: לשיטתך, הם גדלים מכמה מטרים?

יעקב פרי: מ-50-20? מכמה?

<דן בילו: אנחנו עובדים מעל 15 מטרים במשך כל השנים.

<דן בילו: רוב הזמן אנחנו בין 20-40 מטרים, וזה דגים אחרים, אלה לא דגים שיש אותם בחוף.

איתן כבל: אני רוצה להסב את תשומת לבכם, הסעיף הזה הוא סעיף ליבה בתוך התקנות, הוא אחד הסעיפים הכי חשובים בכל הדיון הזה.

איתן כבל: אני מתכוון להתמקד בו.

איתן כבל: מי שיש לו עמדה מקצועית, לא מי שיום אחד עבר וראה אלא באמת מישהו שיש לו פה עמדה מקצועית מוזמן להתייחס.

איתן כבל: אני רוצה שיהיה דיון ענייני ברמה גבוהה.

איתן כבל: כאשר נקבל את ההחלטה נדע שלפחות מיצינו את הדיון.

איתן כבל: אנא תמשיך.

איתן כבל: השאלה האחרונה הייתה באיזה עומק אתם בדרך כלל עובדים.

איתן כבל: אמרת: 15-20 מטר.

<דן בילו: רוב השנה אנחנו בין 20 ל-40-50 מטר.

איתן כבל: הנה, החזרתי אותך לנתיב.

איתן כבל: תמשיך בבקשה.

<דן בילו: עמידה של 3 חודשים לא באה בחשבון.

<דן בילו: אנחנו לא יכולים לשרוד באופן הזה.

איתן כבל: אני שואל אותך שאלה.

איתן כבל: אני לא מנהל אתך משא ומתן, אני רק אומר בקול.

איתן כבל: אם בשנה יש 12 חודשים.

איתן כבל: אני מכיר את עניין תקופת הרבייה.

איתן כבל: אצל מכמורתנים זה לא בדיוק זהה לדיג חופי שיש לו מועדים יותר הדוקים.

איתן כבל: אם למשל אנחנו נצליח – סתם אני אומר – לייצר מצב שב-3 החודשים האלה תוכל להפעיל בדרך אחרת, אני עוד לא יודע איך.

איתן כבל: שמעון אזולאי, אל תענו לי.

<שמעון אזולאי: רק מילה אחת.

איתן כבל: לא מילה.

איתן כבל: חבר שלך מדבר עכשיו.

איתן כבל: אם אתם רוצים, בדיון הבא אגיד שרק אחד מדבר מכל ענף.

איתן כבל: אתם רוצים את זה?

איתן כבל: לא.

איתן כבל: אז אנא אל תפריעו לי.

איתן כבל: עכשיו תורו.

איתן כבל: בבקשה.

<דן בילו: אתחיל בזה שגם אין מצב חירום, לפחות בדיג שלנו במכמורת אין מצב חירום.

<דן בילו: להיפך, הדיג משגשג.

<דן בילו: אין לנו בעיה של דגים.

איתן כבל: אני רוצה להגיד לכם שוב איפה אתם טועים.

איתן כבל: אני נותן לכם הזדמנות להציג לי התייחסות מקצועית.

איתן כבל: אני לא רוצה שעכשיו תגידו: יש יותר דגים, אין דגים פחות.

איתן כבל: זה לא רלוונטי.

איתן כבל: אנחנו פה.

איתן כבל: תתייחסו ברשות

איתן כבל: כם לממד שחשוב לי לשמוע את דעתכם לגביו.

איתן כבל: אמרת, כמו שמעון אזולאי שדיבר קודם, שאין שום משמעות לעניין 40 המטרים.

איתן כבל: אתה חידדת.

<דן בילו: בהתייחס ל-40 מטר – אמרתי שאין לזה שום משמעות.

<אורי שרון: אני רוצה לומר איזו מילה מקדימה גם לתמר זנדברג וגם ליעל כהן פארן.

איתן כבל: עשה לי טובה.

איתן כבל: נתתי לך את זכות הדיבור.

<אורי שרון: אתה צודק.

<אורי שרון: אתייחס ל-40 מטר.

<אורי שרון: 50% מן הפרנסה של דיג המכמורת בארץ היא דיג פירות ים.

<אורי שרון: אנחנו מפחדים כאן להזכיר את זה אבל זה עובדה, זה 50% מן הפרנסה שלנו, הדיג של השרימפס.

<אורי שרון: את זה אני אומר קצת כנגד מגבלות הדיג השרירותיות שפשוט לא לוקחות בחשבון את הנתונים הקיימים.

<אורי שרון: אני מגיע לנתונים הקיימים.

<אורי שרון: דיג השרימפס, שהוא סביב 25 מטרים, הדגים בלילה נעלמים.

<אורי שרון: כלומר, באותו אזור שהיו ביום, ב-25 מטרים, לדוגמה להקה של מליטה, בלילה יהיו שם פריטים בודדים ממנה.

<אורי שרון: באותו מקום ממנו הבאתי כל דג אחר בלילה הדג נעלם משם.

<אורי שרון: למה לא הזכירו את זה?

<אורי שרון: הוא קטע לנו את הפרנסה במגבלות הדיג אך לא הוזכר בכלל הנושא הזה של דיג לילה.

<אורי שרון: הרי דיג לילה יכול היה אפילו לפתור את האביונות שלנו עכשיו, אם היו מאפשרים דיג לילה.

<אורי שרון: על מה אתה מגן בלילה?

<אורי שרון: זאת נקודה מרכזית מאוד.

<שמעון אזולאי: גם ביום 40 מטר.

<שמעון אזולאי: שכחת את כל הדגים של היום?

<שמעון אזולאי: תדבר על הדגים של היום.

<אורי שרון: כבוד היושב-ראש, שמעון אזולאי העיר לי, האם ברור לך שאותם דגים שהבאתי ביום באותו בשטח בלילה אני לא מביא אותם?

איתן כבל: חברים יקרים, תודה, אני מודע לדברים האלה.

איתן כבל: אמרתי, שלא תהיה לכם יד אחד חזקה יותר מהשנייה.

איתן כבל: אני יודע, אני כבר מכיר פחות או יותר את פרישת העמדות.

איתן כבל: חשוב לי לשמוע את הדברים.

איתן כבל: לכולם יתאפשר.

איתן כבל: בבקשה שאול גולדשטיין, מנכ"ל רשות הטבע והגנים.

<שאול גולדשטיין: תודה, אדוני היושב-ראש.

<שאול גולדשטיין: בכל קנה מידה כאשר קובעים מידות, אם זה 40, 39 או 41, תמיד תישאל השאלה למה לא 60, למה לא 15.

איתן כבל: זה מוכר.

איתן כבל: כמו בכל דבר.

<שאול גולדשטיין: כמו בכל דבר, גם בהלכה היהודית כשאומרים מספר, אפשר ללכת מן המספר ימינה או שמאלה.

<שאול גולדשטיין: בסוף צריך לקבוע מספר.

<שאול גולדשטיין: לפי חוות דעת של המדענים שלנו, על-פי כל המחקרים ובהשוואה עם העולם, 40 מטר זה משהו דרמטי, זה חשוב מאוד-מאוד.

<שאול גולדשטיין: אזכיר דבר אחד, כל מטר עומק זה מאות מטר רוחב.

<שאול גולדשטיין: זאת אומרת, ברגע שאתה אומר פחות מ-40 מטר זה לוקח את הקו ומסיט אותו מאות מטרים לכיוון החוף.

<קריאה: אבל מאיפה הבאתם את ה-40 מטר?

<שאול גולדשטיין: המשמעות של העניין, כל הפחתה במספרים הללו תגרום לכך שחלק מן הדגים המקננים יילכדו ברשת, יותר צבי ים יילכדו ברשת.

<שאול גולדשטיין: הדברים האלה יגרמו לנזק.

<שאול גולדשטיין: לכן אנחנו חושבים שחשוב מאוד לשמור על הדבר הזה.

<שאול גולדשטיין: עוד מילה אחת קטנה.

<שאול גולדשטיין: ישראל חתומה על אמנת ברצלונה לשימור הים התיכון.

<שאול גולדשטיין: אנחנו מפגרים מאוד אחרי המדינות השכנות שלנו.

<שאול גולדשטיין: מדינות רבות התקינו תקנות.

רועי פולקמן: אפשר שאלה קטנה?

איתן כבל: לא.

איתן כבל: ד"ר דני גולני, בבקשה.

<דני גולני: אני מן האוניברסיטה העברית בירושלים.

<דני גולני: הייתי במשך כ-20 שנים היועץ המדעי של אגף הדיג ומכיוון שיצאתי לגמלאות אז אני כבר לא היועץ שלהם.

<דני גולני: במשך 5 שנים, כשהייתי סטודנט, ערכתי את הדוח השנתי של אגף הדיג, כך שאני מכיר, וגם עבודת הדוקטורט שלי עסקה בדיג המוליות, הברבוניות, והסולטן איברהים, כך שהם חלק חשוב מאוד מדיג המכמורת.

<דני גולני: עוד דבר אחד שאני רוצה לציין, אני לא מקבל שום תמורה משום מקום עבור מה שאני הולך להגיד, לא תמורה כספית, לא כלכלית, לא שום דבר.

<דני גולני: אנחנו לא רוצים להחזיר את הגלגל יותר מדי אחורה אבל כאן מדובר על 40 מטר.

<דני גולני: לא מוכר לי שום מחקר שנעשה על 40 מטר.

<דני גולני: המחקר שהוזכר שכביכול נערך על-ידי שטרן לא נערך על-ידי שטרן אלא על-ידי יערית לויט והיא הראתה שאכן יש יותר מינים לסציאליים, כאלה שבאו מים סוף, ומינים קטנים באזור הרדוד.

<דני גולני: אלון רוטשילד דיבר כל הזמן על דגים צעירים.

<דני גולני: רוב הדגים שנתפסים הם דגים קטנים, שזה הגודל המרבי שלהם.

<דני גולני: זאת אומרת, הם לא דגים מסחריים והם מושלכים חזרה למים.

<דני גולני: הדגים המסחריים שנתפסים כקטנים חלקם הרבה יותר קטן.

<דני גולני: לכן הנקודה המרכזית שאני רוצה להגיד, דיג המכמורת- - -

תמר זנדברג: הקטנים האלה מושלכים חזרה למים?

<דני גולני: הם מושלכים אבל יש הבדל- - -

תמר זנדברג: הבנתי, אבל הם לא מגיעים לשוק.

תמר זנדברג: הם מושלכים מתים לים.

איתן כבל: אתם מפריעים לדני גולני.

איתן כבל: אנחנו נאפשר גם למומחים נוספים לדבר, אבל בבקשה.

<דני גולני: רציתי להגיד באופן כללי, דיג המכמורת במתכונתו הנוכחית מתקיים מאז קום המדינה אבל במתכונת קטנה יותר.

<דני גולני: משנות השמונים למעשה אין לנו שינוי בשלל.

<דני גולני: למעשה אפשר לראות שדיג המכמורת הוא הדיג היציב ביותר מכל שיטות הדיג האחרות, אפשר לראות לאורך כל השנים.

<דני גולני: אנחנו ביצענו עכשיו – וזה לקראת פרסום – עבודה, אנחנו באים לברר האם יש לנו מצב של דיג-יתר (over fishing), כאשר הדיג מוציא יותר ממה שהאוכלוסייה יכולה להחזיר ואז המצב הולך ומידרדר.

<דני גולני: תסתכלו על זה כמו כסף בבנק – אתה יכול לקצור רק את הריבית אבל אם תתחיל לקצור את הקרן לאט-לאט זה ייפול.

<דני גולני: במשך 40 שנים זה לא קורה.

<דני גולני: יש מודלים, מי שמכיר, מודל של פוקס, מודל של שפר, שמסתכלים על השלל ובר-קיימא ומאמץ הדיג.

<דני גולני: מאמץ הדיג הוא דבר שניתן לכמת אותו.

<דני גולני: לא מספיק להגיד: יש יותר דיג, יש פחות דיג.

<דני גולני: אפשר לכמת אותו במספרים.

<דני גולני: אנחנו רואים שאנחנו היום עדיין לא נמצאים במצב של דיג-יתר.

<דני גולני: זאת אומרת שאם המצב יישאר כפי שהוא אז אפשר כמובן – שלא אובן שלא כראוי – לעשות הרבה מאוד שיפורים- - -

עבד אל חכים חאג' יחיא: השאלה מתמקדת בעניין העומק של 40 מטר, בהבדל בין 20 מטר, כפי שהחברים הציעו, ל-40 מטר.

עבד אל חכים חאג' יחיא: כמומחה תאמר לנו, איזה נזק יכול להיגרם?

עבד אל חכים חאג' יחיא: אנא תתמקד בנקודה הזאת.

עבד אל חכים חאג' יחיא: לא בשאלה אם השלכנו או לא השלכנו אלא ממש במוקד.

<דני גולני: אני לא מכיר מחקר שנעשה והראה ש-40 מטר הוא המספר האידיאלי וגם לא 39 ולא 41.

עבד אל חכים חאג' יחיא: יש מחקר שקבע מה אידיאלי?

<דני גולני: לא.

<דני גולני: לא נערך מחקר.

<דני גולני: זה בדיוק הנקודה.

<דני גולני: אבל מכיוון שאין מחקר אני יכול להגיד, היות ועד היום עבדו על מרחק של 20 מטר לא הייתה שום התמוטטות כי רוב הדגים שמושלכים בחזרה לים הם דגים קטנים, לא צעירים דווקא.

עבד אל חכים חאג' יחיא: הוא אמר שהם קטנים בגודל ולא צעירים בגיל כי הם לא יכולים לגדול יותר.

איתן כבל: תודה.

איתן כבל: הבנתי בדיוק את מה שהוא אמר.

תמר זנדברג: ממחקר שאתה כתבת עולה הפוך.

תמר זנדברג: אני רוצה לשאול את מר גולני.

תמר זנדברג: אני מצטטת מדוח על דיג-יתר שאתה הכותב הראשי שלו אפילו, שכמובן באקדמיה זה אומר שאתה החוקר המרכזי.

<דני גולני: אני השלישי.

תמר זנדברג: אז למה שמך ראשון?

איתן כבל: זה לא חשוב עכשיו.

איתן כבל: זה לא משנה.

תמר זנדברג: באקדמיה אנשים רבים בשביל להיות חתומים ראשונים.

איתן כבל: מסתבר שהוא פחות מחבר כנסת, הוא מוכן לזה.

תמר זנדברג: "עבור המינים המסחריים שנבדקו, כ-80% מן הפרטים הנידוגים הינם צעירים שטרם הגיעו לבגרות מינית, וכ-65% מן הפרטים הנידוגים מושלכים לים עקב גודלם הקטן, מספרים המעידים על דיג-יתר חמור של גודל.

תמר זנדברג: "

<דני גולני: אני לא זוכר את הדבר הזה.

<קריאה: תפתח את האינטרנט.

תמר זנדברג: זה דוח על אינדיקטורים לדיג-יתר של גולני, אדליסט ושפנייר.

איתן כבל: סליחה, בכל הכבוד, מה זה פה, מבחן אמריקאי?

איתן כבל: אני אשאל אותך מה אכלת בבוקר ומתי צחצחת שיניים לפני כמה ימים ואתה תגיד לי שאתה זוכר בדיוק?

איתן כבל: מה זה?

איתן כבל: היא שאלה שאלה, הוא לא זכר.

איתן כבל: לפחות ביושרה כי רבה הוא לא אמר שהוא יודע לענות באותו רגע על מה שהיה.

איתן כבל: הוא אמר שהוא לא זוכר.

איתן כבל: אז כשיש יושרה לועגים?

<דני גולני: לא, לא, אני זוכר בדיוק.

תמר זנדברג: זה רק שאלת הבהרה.

איתן כבל: תמר זנדברג, לא באתי אליך בטענות אלא לתגובה.

איתן כבל: מה העניין?

איתן כבל: ייקח לכם עוד כמה שנים ואתם לא תזכרו גם את השם שלכם.

איתן כבל: לא מקובל עליי.

איתן כבל: זאת נקודה מאוד-מאוד חשובה ואני רוצה שנבחן אותה בצורה מכובדת ומקצועית.

איתן כבל: לא אתן לאף אחד לצאת מן הנתיב.

איתן כבל: לכן תודה לך, דני גולני.

<דני גולני: אני מבקש להשיב.

איתן כבל: אתן לך לענות לה רק אני מבקש בכל מקרה, אתה לא חייב לאמץ את מוחך, אתה יכול בפעם הבאה להגיע לכאן, ויתקיים לפחות עוד דיון אחד נוסף, ותוכל להציג את הדברים בצורה מכובדת.

איתן כבל: בסדר?

<רפאל כהן: אני מבקש לדבר.

איתן כבל: לא, מי שדיבר דיבר.

איתן כבל: מספיק.

איתן כבל: דני גולני יענה תשובה בישיבה הבאה.

איתן כבל: היא תגיד לו מאין היא הביאה את הציטוט והוא יבדוק ויענה לה בישיבה הבאה.

איתן כבל: אני כבר אומר לכם, לכולכם תהיה הזדמנות לדבר אבל לא עכשיו.

איתן כבל: ידבר איברהים סורי ואחריה תדבר ד"ר בלה גליל מן המכון לחקר ימים ואגמים.

<רפאל כהן: אני מבקש גם.

איתן כבל: לא, לא, אתם תהיו פה איתי עוד הרבה זמן ותהיה לכם הזדמנות לדבר.

<רפאל כהן: אני מבקש לומר דבר אחד.

איתן כבל: עוד לא הגעתי אליכם.

איתן כבל: יש לכם כבר דעה גם על העניינים האחרים?

איתן כבל: אתן לכם.

<רפאל כהן: אין אדם בכל החדר שקרא את כמויות החומר- - -

איתן כבל: זה לא מכובד.

<רפאל כהן: לא בבג"צים.

<לאה ורון: אמרו לך שאין לך רשות דיבור.

איתן כבל: אתה רוצה שלא אתן לך יותר רשות דיבור?

איתן כבל: את כל רשות הדיבור שלך נתת על מי שאתה מייצג.

איתן כבל: עזוב, די.

איתן כבל: אתן לך.

איתן כבל: אין מישהו שלא אאפשר לו לדבר, זה לא יקרה.

איתן כבל: זה לא כי אתם פה אלא כי כך אני נוהג, קל וחומר בעניין כל-כך טעון.

איתן כבל: אז בבקשה תכבדו.

<איברהים סורי: אני נציג דייגי חוף, דייגי יפו.

<איברהים סורי: רוב מה שנאמר פה בקשר למכמורתנים הוא שקר.

איתן כבל: בסוף אנחנו נמצא מי אמר אמת.

<איברהים סורי: אגיד לך מי אמר אמת.

<איברהים סורי: לא נכון שהם לא תופסים את הדגים של הדיג החופי.

<איברהים סורי: הם תופסים אותם.

איתן כבל: למי אתה מתייחס?

<איברהים סורי: למכמורתנים, למה שאמר המכמורתן בילו.

<איברהים סורי: הם תופסים את הדגים שלנו, פלמידה קטן, שולה, הלוקוסים נעלמו מן הים, טרולוס, סקרומביה, כל הדגים האלה ועוד עשרות אחרים, שזה שלנו, של הדיג החופי.

<איברהים סורי: הם נכנסים ותופסים אותם.

<איברהים סורי: זה דבר אחד.

<איברהים סורי: הם נכנסים לתחום של 10 מטרים.

<איברהים סורי: יש לי הקלטות בהן הם הודו בכך.

עודד פורר: אתה אומר שב-10 מטר הם דגו את הדגים שלכם?

<איברהים סורי: הדגים שלנו נמצאים גם ב-40 מטר.

<איברהים סורי: לא מספיק 40 מטר.

<איברהים סורי: נראה אם הם יסכימו לעבוד עם עין מרובעת.

איתן כבל: תודה.

איתן כבל: גם זה יגיע לדיון.

<קריאה: - - -

איתן כבל: ד"ר בלה גליל, בבקשה.

<שרה בלה גליל: אני מן המכון לחקר ימים ואגמים.

<שרה בלה גליל: מעולם לא היה לי קשר עם אגף הדיג.

<שרה בלה גליל: אני מאוד אוהבת דייגים ואני מאוד אוהבת דגים ויש לי כאן חברים טובים המפוזרים בחדר.

<שרה בלה גליל: קודם כול, צדק אורי שרון וצדק עמיתי דני גולני, כל הרצועה החופית הרדודה של הים בישראל היא רצועה שמושפעת בצורה חריפה ביותר ממינים שפלשו לים התיכון דרך תעלת סואץ.

<שרה בלה גליל: מחקר שהוזכר כאן, שנעשה על-ידי פרופ' מנחם גורן מאוניברסיטת תל-אביב עם הסטודנטים יערית לויט בשנים 2009 ו-2012 – המחקר נעשה לא פעם אחת אלא במשך שנתיים בכל עונות השנה – מראה שבעומק של 20 מטר חצי מן המינים הם מינים פולשים, אבל מבחינת הביומסה הם מהווים 76% ב-20 מטר.

<שרה בלה גליל: בעומק של 40 מטר 34% מן הדגים הם מינים ים-סופיים אבל 53% מהביומסה.

<שרה בלה גליל: אני יכולה למנות את שמות הדגים.

<שרה בלה גליל: לדייגים זה לא יוסיף והשאר לא יבינו את השמות, אבל אם מישהו רוצה אז למשל בעומק 20 מטר הדגים הנפוצים ביותר הם סמנון ראסל, שפמית ארסית, שפריר החוט, לגינון סואץ.

איתן כבל: אפשר לעשות אותם במחבת או לא?...

<שרה בלה גליל: רק אחד אפשר לאכול.

<שרה בלה גליל: השני הוא ארסי ויגרום לך נזק, לא כדאי לאכול.

<שרה בלה גליל: אבל לא ניכנס לזה.

<שרה בלה גליל: חשוב לציין, באזור הזה מלבד הדגים נמצאים שני מינים פולשים בעלי ערך מסחרי גדול מהם.

<שרה בלה גליל: אחד מהם הוא הפנון, הקריסטל, פנאוס פול קאודטוס, זה שמו האמיתי וכל היתר הם רק כינויי חיבה.

<שרה בלה גליל: המחיר שלו בחנויות דגים בצפון תל-אביב מגיע ל-240 שקל לקילו.

<שרה בלה גליל: אין שום דבר מהים שהדייגים- - -

איתן כבל: ברשותך, אני רוצה- - -

<שרה בלה גליל: אני ממשיכה.

<שרה בלה גליל: הדבר השני זה הסרטן השייט הכחול, שיש לו ערך פחוּת אבל הוא נפוץ יותר.

יעל כהן-פארן: מה את מציעה לעשות עם המכמורתנים?

<שרה בלה גליל: לכן אם נפסיק את עבודת המכמורתנים ברצועה שכולה כמעט היא מינים פולשים אנחנו הופכים את הרצועה הזאת לשמורת טבע של מינים פולשים.

<שרה בלה גליל: היום עדיין הדיג סוחף את כמות הרבייה.

<שרה בלה גליל: אם נהפוך את זה לשמורת טבע המינים האלה יתפרסו, והם לא מכירים בגבול של 40 מטר, הם ירדו עוד יותר, ל-60, 80 ו-100 מטר.

<שרה בלה גליל: כבר היום מוצאים פרטים ים-סופיים ב-100 מטר אבל אם יופסק הדיג נמצא יותר.

<שרה בלה גליל: הכול מבוסס על מחקרים.

<שרה בלה גליל: ההצעה שלי היא להתיר את הדיג עד 40 מטר מפני שהוא משפיע בעיקר כמעט רק על מינים פולשים, אבל להתנות את זה, בגלל הבעיה האמיתית, שאכן נמצאים שם דגיגים שנמצאים בגיוס או דגים קטנים, להגדיל את גודל הרשת ל-40 מרובע או 50 מעוין.

<שרה בלה גליל: זה סעיף אחר.

עודד פורר: את ממליצה לאפשר דיג קרוב יותר?

איתן כבל: אתם יודעים למה אתם לא מבינים?

איתן כבל: כי כולכם ביחד מבלבלים את המוח, אי אפשר לשמוע.

איתן כבל: אני רוצה להבין.

איתן כבל: את אומרת שאפשר עד 40 מטר?

<קריאה: היא אומרת שאסור לקבוע רק אחרי 40 מטר.

יעל כהן-פארן: היא לא אמרה שאסור אחרי 40 מטר.

<קריאה: זה לא כלכלי.

איתן כבל: חברים יקרים, כולכם תסבירו לו מה הוא אמר ומה היא אמרה?

איתן כבל: אני יכול להסתפק בכך שאשאל אותה.

איתן כבל: לא צריך הסברים.

איתן כבל: אני רוצה להבין, ההגדרה שלך מדברת על כך שמבחינתך אין בעיה של דיג מכמורת אל תוך ה-40 מטר, זה דבר אחד.

איתן כבל: ודבר שני, רק לייצר מצב שדגיגונים לא ייתפסו ברשת.

איתן כבל: אבל זה דיון אחר לגבי גודל הרשת, זה תקנה אחרת.

איתן כבל: אני רוצה לשאול אותך עוד שאלה.

איתן כבל: בכל זאת דיג מכמורת לא רק באזור הדרום מקבל את הדגים המגיעים מים סוף.

איתן כבל: דיג מכמורת נע מהצפון ועד הדרום.

איתן כבל: האם באזורים שאינם קרובים לים סוף את אוחזת באותה עמדה לגבי המכמורתנים?

איתן כבל: למשל בעכו בצפון.

<שרה בלה גליל: הרבה מעבר לעכו.

<שרה בלה גליל: יש לי גם את הנתונים הכמעט עדכניים מלבנון, מטורקיה וגם מתוניסיה.

<שרה בלה גליל: באזורים הרדודים עד 40 מטרים רוב המינים שנידוגים על מצע רך הם מינים פולשים מים סוף.

<שרה בלה גליל: הפלישה הזאת ממשיכה הרבה מעבר לחוף הישראלי.

איתן כבל: תודה גברתי.

איתן כבל: חברים, אני נועל את הישיבה.

איתן כבל: מחר תימסר הודעה על דיון נוסף שיימשך שעות ארוכות.

איתן כבל: נעשה כל מאמץ כבר בדיון הבא לסיים את כל התקנות.

איתן כבל: הישיבה נעולה.

איתן כבל: תודה.